Matkalla jonnekin: Työelämässä\nTunnisteet: Kalifornia, Laguna Beach, San Diego, työ\nAndy 15. joulukuuta 2016 klo 20.35\nKröhöm, saattaa olla blogin päivittäminen vähän retuperällä muillakin... ;)\nMutta ihan mahtavaa että työpaikka löytyi nopeasti, ja kuulostaa siltä että se on kiinnostava ja mieluisa! Tosi hyvää joulua sinnekin!! Mä en ole valitettavasti päässyt jouluksi Suomeen moneen vuoteen, mutta kyllä se joulu tulee tännekin, vaikkei se tietysti ihan samalta tunnukaan. :)\nEmmi H 15. joulukuuta 2016 klo 22.58\nOon huomannut että monella, jonka blogia oon seurannut, on viime aikoina jäänyt kirjoittelu..Mistä lie johtuu! Harmi, koska sunkin kuulumisia lueskelin mielelläni :-) Itselläkin toimii enää oikeastaan motivaationa se, että jää myöhemmin "muistoksi", mitä sitä onkaan tullut puuhailtua:)\nKiitos jouluntoivotuksista. Meillä ei ole aikeissa edes itse laittaa mitään erityisiä jouluaterioita /mitään suunnitelmia oikein muutenkaan, joten saa nähdä tuleeko joulun tuntua ollenkaan vai onko joulu "skipattu" tänä vuonna!:D\nMenninkäinen 16. joulukuuta 2016 klo 4.53\nToinen "kiireinen" laiskamato ilmoittautuu...\nUusi työsi kuulostaa kivalta ja mielenkiintoiselta, minuakin kiehtoisi hirmuisesti matkailualan työt. Oppaaksi jooei, mutta just joku hotellihomma olis kiva.\nIhanaa ja lököisää joulun aikaa, eka joulu pois Suomesta on varmasti uusi ja erilainen, mutta tuskin paljon huonompi!\nEmmi H 17. joulukuuta 2016 klo 7.29\nMä oon kyllä haaveillut oppaankin työstä :) Ehkä jonain päivänä!\nKiitos ja mukavaa joulua sinnekin :)\nMarra 16. joulukuuta 2016 klo 12.21\nHienoa kun olet saanut mieleisen työn! Tuohan se on harmi kun ei pysty asumaan työpaikan vieressä vaan matkoihin kuluu niin paljon aikaa, tämä ongelma itse kullakin.\nMinä skippaan joulun tänä vuonna, eli en laita mitään jouluisia ruokia, kynttilöitä sentään voi sytytellä. Oikein rentouttavaa Joulun aikaa ja Onnea tulevalle vuodelle!\nEmmi H 17. joulukuuta 2016 klo 7.30\nMeilläkin taitaa jäädä jouluruuat riisipuuroa ja pipareita lukuunottamatta laittamatta ja yritetään saada joulun tunnelma muilla tavoin aikaan :) Kiitos ja hyvää joulua teillekin :)\nAnumaaria 16. joulukuuta 2016 klo 12.22\nKuulostaa tosi mielenkiintoiselta! Hotellit on jotenkin kamalan kiehtovia, vähän niinkuin lentokentätkin.\nToivottelen jo nyt siis hyvää joulua ja onnellista uutta vuotta! :)\nEmmi H 17. joulukuuta 2016 klo 7.32\nJep, lentokenttä on toinen paikka, missä olisi joskus kiva olla töissä :) Ja olen jopa ihan lentoemännän työtäkin joskus miettinyt. Saas nähä, mitä sitä vielä tulevaisuudessa vielä tulee tehtyä!\nKiitti ja mukavaa joulua sinnekin :)\nLeena 16. joulukuuta 2016 klo 17.39\nKiva, että olet hyvin sopeutumassa sinne ja minusta on hienoa, että teet töitä ihan uudessa ympäristössä.\nBlogeja on ihana lukea, mutta välillä ei aika riitä kaikkeen. Hyvää Joulua !\nEmmi H 17. joulukuuta 2016 klo 7.33\nJuu, tämä on kyllä ihan uutta ja mielenkiintoista :)\nKivaa joulua teillekin :)\nSugar 17. joulukuuta 2016 klo 7.52\nHieno juttu, että työkuviot on jarjestyneet hyvin! Musta ainakin on ihan virkistavaa vaihdella aloja! Itsellakin on blogin kirjoittelu jäänyt, koska kaksi tyota ja opiskelut on ollut vähän haastava yhdistelma :D Mukavaa loppuvuotta ja ihanaa joulunaikaa!\nEmmi H 17. joulukuuta 2016 klo 23.02\nVaihtelu tosiaankin virkistää ja saa nähdä, mihin sitä vielä päätyy :) Kivaa joulua ja tsemppiä töihin ja opiskeluihin:)\nAino 17. joulukuuta 2016 klo 14.45\nTosi kiva, että olet löytänyt mieluisan työpaikan sieltä ja että elo San Diegossa on lähtenyt rullaamaan! Mua laiskotti blogi niin että lopetin kokonaan jo keväällä ja tää muidenkin blogien kommentoiminen on vähä niin ja näin, lukemassa kyllä käyn :) mullakin tiedossa eka joulu Suomen ulkopuolella, jännää!\nEmmi H 17. joulukuuta 2016 klo 22.59\nKiva kuulla susta :) Tosi monella, itseni mukaanlukien, on kyllä jäänyt kirjoittely viime aikoina. Harmi, mutta turha sitä väkisin on yrittää kirjoitella!\nMukavaa ulkosuomalaisen joulua teille sinne :) Siellä on varmasti vähän jouluisemmat tunnelmat kuin täällä palmujen alla:D\nUna 18. joulukuuta 2016 klo 10.40\nHih, tunnistan niin tuon kotona pyörimisen kun ei osaa päättää mitä tehdä :D kun on vähän vapaa-aikaa niin jotenkin siitä nauttii ja arvostaa enemmän. Nyt kun oon joululomalla huomaan etten pyöri somessa tai räplää puhelinta vaan ulkoilen, luen kirjoja tai teen muita ikuisuusprojekteja joita arkena ei vaan ehdi/jaksa.\nUusi työsi kuulostaa mukavalta ja mielenkiintoiselta! Onnea uusiin haasteisiin ja ensimmäiseen jouluun ulkomailla :) mukavaa sekin on varsinkin jos saa jostain käsiinsä pipareita ja muita jouluherkkuja :D\nEmmi H 18. joulukuuta 2016 klo 16.48\nSe on niin ärsyttävää, kun olisi kaikkea tekemistä, mutta ei paljon aikaa ja sitten ahdistuksissaan tuhlaa ajan "ei mihinkään":D Kai tähän tottuu...\nKävin tänään Ikeassa aikeissa hakea glögiä ja pipareita, mutta kaikki oli loppu:( Toivon, että World Marketissa olisi vielä... Olisi pitänyt olla aiemmin liikkeellä!


Canon LEGRIA HF G25 testi\nKoti Tekniikka Canon LEGRIA HF G25\nSain Canonilta testattavaksi heinäkuun ensimmäisellä viikolla Canon LEGRIA HF G25 -videokameran. Ajankohta testille oli sikäli sopiva, että siinä kohtaa oli hieman pidempi roadtrip hienolla ja kuvauksellisella autolla. Kuvattavaa tulisi siis riittämään sekä autoon että maisemiin liittyen. Tässä artikkelissa en kuitenkaan kerro tuosta reissusta vaan sille tulee aivan oma juttunsa. Ehdin testaamaan kameraa noin kolmena päivänä sillä akku oli kamerassa täysin tyhjä ja se saatiin lataukseen vasta ensimmäisen yöpymisen yhteydessä.\nCanon Legria HF G25 on valmistajan mukaan suunniteltu luovaan kuvaamiseen. En sitten tiedä mitä tuolla käytännössä tarkoitetaan, koska mielestäni kaikessa kuvaamisessa pitää olla luovuutta mukana. Muuten se on sama kuin jokin liikenne- tai turvakamera, joka ainoastaan taltioi tapahtumia sen enempää tyyliä miettimättä.\nEdelliset kokemukset näistä pikkuvideokameroista on siltä ajalta kuin ne kuvasivat vielä DV-nauhalle ja jälki oli DVD tasoa. Nykyään kaikki tallentavat muistikortille tai sisäiseen muistiin ja laatu on Full-HD. Väreissä ja laadussa on kyllä eroa ja mielestäni tämän G25:n taso oli oikeinkin hyvää. Kuvanlaadun lisäksi tässä kamerassa nousee esiin muistin määrä. Korttipaikkoja on kaksi ja kameran sisällä on 32 Gt muistia. Kamera kuvaakin ensisijaisesti tuohon sisäiseen muistiin ja muistikortille saa kuvattua kun sen valitsee asetuksista. Minulla kaikki kuvaukset meni sisäiseen muistiin (vaikka muistikortti oli paikallaan) koska en ennen kuvausta tutkinut asiaa.\nLinssin fyysinen koko on tällaiseksi pieneksi kameraksi hyvin vaikuttava. Lisäksi se on laajakulma-linssi, joten elokuvatkin voi halutessaan kuvata tällä kameralla. Kuvaamisen käsisäädöt on asoita, joita olen tottunut käyttämään järkkärissä mutta ne on käsillä myös tässä videokamerassa. Kamerassa on myös paljon valmiita filttereitä kuvan muokkaamiseen jo kamerassa. Tämän lisäksi niitä voi ladata netistä lisää. Minä tykkään editoida kuvan vasta tietokoneella, joten noista ei omaan käyttöön ole juurikaan hyötyä. Jollekin toiselle asia voi olla hyvin hyvinkin hyödyllinen.\nEtsin on hyvänkokoinen mutta varsinaisesti tämän kameran kanssa tulee käytettyä HD-laatuista näyttöä. Vastavalosuoja on myös mukana ja siinä kohtaa onkin yksi tämän kameran huonoista puolista. Nimittäin tuossa suojassa on luukkumainen linssinsuojus. Vastatuulessa tuo suojus ei pysy ylhäällä millään, joten ainoa tapa kuvata on pitää toisen käden sormilla suojusta ylhäällä. Tässä kohtaa tulee ehkä mainita myös, että vastatuulella tarkoitan avoautolla ajoa ja kuvausta menosuuntaan. Ehkäpä normaalit tuuliolosuhteet vielä menee mutta meidän käyttö on aika paljon tuota autokuvausta.\nCanon Legria HF G25 on varteenotettava vaihtoehto kuvauskameraksi järkkärin rinnalle. Ammattikamerat ovat hyvin kalliita ja tavallisissa kuluttajakameroissa ei taas ole käsisäätöjä. Tämä on siis sopiva kompromissi pienen budjetin tuotannoille. Itsellänikin tämä menee vahvaan harkintaan ostoslistalle.\nTähän loppuun vielä videoesittely. Ensimäinen osuus, jossa esittelen kameraa, on kuvattu järkkärillä. Sen jälkeen käsittelemätöntä kuvaa tästä Legriasta. Videota katsellessa kannattaa ensimmäiseksi valita HD-laatu, koska muuten ei luonnollisestikaan saa oikeaa käsitystä kuvanlaadusta.\nEdellinen artikkeliSkoda Rapid Spaceback 1,2 TSI Elegance Style\nSeuraava artikkeliPMR-Radiopuhelin Exibel FX-231\nMini Roadster road trip - Day 1 25/02/2015 Klo 02:29\n[…] oli ensimmäiseksi suunnattava Canonin toimipisteelle, koska sieltä saimme reissulle mukaan Canon Legria HF G25 videokameran. Tämä reissu olisi hyvä testi tuolle kameralle. Valitettavasti akku oli aivan tyhjä ja […]\nRoad trip: Jäämerelle ja takaisin - päivä 1 - Scenic Road Hunters 01/09/2016 Klo 09:06\n[…] Canonin toimipisteelle, sillä olin sopinut videokameralainasta. Saimme reissulle lainaan Canon Legria HF G25 -videokameran. Tämä reissu olisi samalla hyvä testi kameralle. Valitettavasti akku oli täysin tyhjä eikä […]


Tiedote: Koronavirusrokotukset Sulkavalla - Sulkava.fi\nTiedote: Koronavirusrokotukset Sulkavalla\nKoronavirusrokotukset Sulkavalla viikko 10\nTähän mennessä Sulkavalla on rokotettu tehostetun palvelun asumisyksikkö Kissankellon sekä tuetun asumisen yksikkö Tiiterontuvan asukkaat ja näiden henkilökunta sekä sosiaali- ja terveydenhuollon kriittisessä työssä olevat sosiaali- ja terveydenhuollon ammattilaiset.\nLisäksi on rokotettu 80–85-vuotiaat ja heidän iäkkäät omaisensa sekä omaishoitajat ja -hoidettavat. Kotihoidon rokotukset on aloitettu viikolla 9.\nRokotus on kaikille vapaaehtoinen ja maksuton. Joukkorokotukset on aloitettu ikäihmisistä.\nRokotusaikataulu etenee Suomen koronastrategian mukaisesti.\nPyydämme seuraamaan tiedottamista rokotusten etenemisestä osoitteessa; https://terveys.sulkava.fi/uutiset/koronavirusrokotukset-sulkavalla. Lisäksi tiedotamme rokotusten etenemisestä Sulkavan paikallislehdessä ja Itä-Savossa.\nRokotusaikoja on alettu soittaa terveysasemalta 75–79-vuotiaille ja osalle I riskiryhmiä 5.3. alkaen. Alle 75-vuotiaiden rokoteaikataulusta tiedotamme myöhemmin.


Topic: Hanko vene SM veneet ja kisaajat\nRe: Hanko vene SM veneet ja kisaajat\nVähän myöhässä liikkeellä, jälleen, mutta kisat saattaisi kiinnostaa jos jonkun veneeseen mahtuu!\nTopic: Högland cup 17.6.2017\nRe: Högland cup 17.6.2017\nsoppiiko vaikka tero jos hyppään kyytiin?\nOman veneen paikalle saanti hieman haastavan näköistä juuri tällä hetkellä, mutta kisaan olisi mukava tulla.\nMites nämä kisaveneet? Riittääkö että tulee paikalle ja ilmottautuu etukäteen?\nTopic: Vene SM 2016\nRe: Vene SM 2016\nKiitokset vielä järkkääjille ja venekavereille.\nkovaa oli meno...\nSaisikohan matti noita facessakin nähtyjä kuvia johonkin pilveen josta hakea vähän paremalla resoluutiolla?\nMissä on kalasatama?\ntuolta löytyy muutamia eri hintaluokan poijuja: http://www.sfstore.fi/poijut-ja-lautat.html kannattaa kiinnittää myös huomiota näkyvyyteen, eli riittävän korkea lippumasto ja mieluusti kirkas väritys. jos isompaa lauttaa kaipaa, niin esim: http://www.scubaland.co.uk/dive-hunter-spearfishing-inflatab...\nKiitti Kimin välityspalvelulle ja Mikalle! sovitaan ajat yms vaikka yv:llä.\nJa mä voin olla vaikka yhen miehen joukkue, ammun sitte kahta kauheemmin. Hienoa olisi jos johonki mahtuu, yritän olla poissa tieltä ja kuluja toki korvataan!\nVielä yksi veneetön olisi tulossa... Mahtaako sopia jonkun jahdille?\nmuuten joudun lähtemään anoppilaan!\nTopic: Högland Cup III 11.6.2016\nKiitti myös Jarnolle tarjouksesta. Mutta jos Olinin/siitosen kyytiin yksi mahtuu, niin se ehkä sopisi hyvin, ei tarvitse ihan niin aikasin olla valmiina. Antti, asustan lähellä jorvin sairaalaa, joten jos tulette länkkäriä--> kehä2--> vanha turuntie 101, niin siitä päästään suoraan ykköstielle. Tuos...\nKiitti Sami tarjouksesta, mutten taida millään ehtiä noin aikaseen lohjalle..\nonkohan muita tulijoita?\nOnkohan pk seudulta lähdössä porukkaa kisaamaan?\nKyyti puuttuu ja ilmoittautuminen myös. Eli jos joltakulta kyyti ystävällisesti järjestyy niin mukana ollaan!\nMoi, Nyt on espoon vesillä hieman käyty, mutta aloittelavana kapteenina noi hyvät kalapaikat vielä löydettävänä. Eli saisiko ehdotelmia johon voisin helposti avoveneellä suhaista ja mahdollisesti rantautua? Varmaan mitä ulompi niin parempi näkyvyyksien suhteen, mutta saisi olla mieluusti max 30-40 m...\nTopic: halpis GoPro\nMulla on ollut vuoden verran tuo sjcam4000. Mielestäni tohon hintaa oiva peli, taisi olla 70e kotiin kuljetettuna. Näin viikonloppuna gopro heron toiminnassa (~130e @ amazon.de) ja siihen verrattuna kuvanlaatu ~samaa tasoa. Gopron eduksi ehkä laittaisin sukelluskotelon, jonka läpi komennot tuntui me...\nTopic: Puku kylmään veteen 179cm /75kg\nJa jos haluaa säästää satkun niin tämä ei omassa käytössä ole vielä osoittanut heikkouksia: http://www.polosub.com/english/lined-open-cell\nTopic: Siika Cup 12.9 Eestiluoto\nTopic: Beuchat Marlin Wishbone\nBeuchat Marlin Wishbone\nKohta näyttää hajoavan tykistä wishbone, muoviosa jossa kierteet kumille tarkemmin sanottuna. Tuon mallinen olisi haussa: http://www.scubastore.com/scuba-diving/beuchat-obus-tahiti-short/135509/p Sattuuko jollain olemaan vastaava ylimääräistä, taikka jotain muuta yhteensopivaa? Tilaisin uuden, mutta...


Uuden kokousajan ehdottaminen tai hyväksyminen - Outlook\nUuden kokousajan ehdottaminen tai hyväksyminen\nKun vastaanotat kokouspyynnön, jonka aika ei sovi, mutta haluaisit osallistua kokoukseen, voit ehdottaa uutta aikaa. Kokouksen järjestäjä voi hyväksyä tai hylätä ehdotuksen.\nUuden ajan ehdottaminen kokoukselle\nValitse avoimen kokouspyynnön Viesti-välilehden Vastaa-ryhmästä Ehdota uutta aikaa.\nHuomautus: Jos avaat kokouksen kalenterista, valitse Tapaaminen-välilehden Vastaa-ryhmästä Ehdota uutta aikaa.\nValitse Alustava ja ehdota uutta aikaa tai Hylkää ja ehdota uutta aikaa.\nMicrosoft Office Outlook 2007 lähettää oletusviestin, jossa kerrotaan, että haluat ehdottaa uutta aikaa, mutta olet alustavasti hyväksynyt kokouksen. Voit muuttaa tämän oletusviestin sisällöksi, että haluat ehdottaa uutta aikaa ja olet hylännyt kokouksen:\nValitse haluamasi asetus Käytä tätä vastausta, kun ehdotat uusia kokousaikoja -luettelosta.\nHuomautus: Voit muuttaa tätä asetusta myös yksittäisiä kokouksia varten. Valitse avoimen kokouspyynnön Viesti-välilehden Vastaa-ryhmästä joko Alustava ja ehdota uutta aikaa tai Hylkää ja ehdota uutta aikaa. Jos avaat kokouksen kalenterista, valitse Tapaaminen-välilehden Vastaa-ryhmästä joko Alustava ja ehdota uutta aikaa tai Hylkää ja ehdota uutta aikaa.\nValitse Kokousvastaus-välilehden Vastaa-ryhmässä Vastaa, kirjoita viesti ja valitse sitten Lähetä.\nValitse kokouspyynnön Kokousvastaus-välilehden Toiminto-ryhmässä Poista.\nKokouksen ajankohta säilyy entisellään.


Musiikkilukio | Savonlinnan Taidelukio\n7,0 + pääsykokeesta väh. 4 pistettä\nMitä olisi elämä ilman musiikkia?\nSavonlinnan Taidelukio on yksi Suomen musiikkilukioista. Musiikkilukiossa opiskelija voi opiskella ja harrastaa musiikkia tavoitteellisesti. Tarjolla on monipuolista opetusta klassisessa musiikissa, jazzissa, rockissa ja kansanmusiikissa. Opiskelija saa monipuolisen koulutuksen kehittyäkseen asiantuntevaksi musiikinharrastajaksi tai jatkaakseen opiskeluaan musiikin ammattilaiseksi.\nMusiikkilukio sopii sekä aikaisemmin musiikkia opiskelleille että niille, jotka ovat motivoituneita aloittamaan musiikin opiskelun.\nMusiikkilukioon otetaan vuosittain 4–6 opiskelijaa ooppera/musiikkiteatterikoulutukseen. Näillä niin sanoituilla omutelaisilla on pääaineena laulu ja lisäksi muita suuntautumista tukevia opintoja ja produktioita.\nMusiikkilukiossa jokainen opiskelija opiskelee kahden instrumentin soittoa tai laulua ja yhden instrumentin soittoa. Opetus järjestetään yhteistyössä Savonlinnan musiikkiopiston kanssa. Opiskelijat saavat myös vahvan teoreettisen pohjan käytännön musisoinnilleen säveltapailun, musiikinteorian ja musiikinhistorian kursseilla.\nYhteismusisointiryhmiä ovat muun muassa kuoro, poplaulu kansanmusiikkiyhtyeet sekä rock- ja jazzbändit. Lisäksi voi opiskella musiikkiteknologiaa, sävellystä ja sovitusta sekä improvisointia.\nMusiikkilukion kuoro ja kansanmusiikkiyhtye ovat tehneet vuosien varrella runsaasti esiintymismatkoja ulkomaille ystävyyskouluihin, mm. Ruotsiin, Norjaan, Saksaan, Puolaan ja Japaniin.\nKoululla on myös pitkät perinteet musikaalien ja musiikkinäytelmien säveltämisessä ja esittämisessä. Taidelukion teatteri eli Taikkarin teatteri toteuttaa vuosittain musiikkinäytelmän, johon musiikkilinjan opiskelijat säveltävät ja sovittavat musiikin, toimivat muusikkoina sekä osallistuvat muihin teatterin tuotannon osa-alueisiin, esim. valojen ja äänen toteuttamiseen.\nJos haluat lisätietoa aiheesta Musiikkilukio, klikkaa alta ja täytä yhteydenottolomake. Kysymyksesi lähetetään suoraan oppilaitokselle.\nMusiikki haetaan seuraavan kerran uusia opiskelijoita kevään 2021 yhteishaussa. Kuvataidelinjalle otetaan vuosittain 37 opiskelijaa.\nSavonlinnan opinto-ohjelmat kuuluvat yhteishaun piiriin. Hakijan tulee täyttää yhteishaun sähköinen hakulomake, joka löytyy osoitteesta www.opintopolku.fi. Peruskoulun oppilaanohjaajat auttavat yhteishakuun liittyvissä asioissa.\nOpiskelijavalintaan vaikuttavat poerusopetuksen päättötodistuksen arvosanat (painoarvo valinnassa 50%) sekä Taidelukion järjestämä pääsykoe (painoarvo valinnassa 50%). Perusopetuksen aineiden keskiarvon tulee olla vähintään 7,0. Pääsykoenäyttö arvioidaan asteikolla 0-10. Sisäänpääsyyn edellytetään vähintään 4,0 pistettä.\nMusiikkilukion pääsykokeissa arvioidaan hakijan musikaalista lahjakkuutta ja auditiivista hahmottamis- ja erottelukykyä.\nKevään 2021 pääsykoe järjestetään Taidelukion juhlasalissa (Sotilaspojankatu 3, 3. kerros) ma 10.5.2021. Kaikki hakijat kutsutaan pääsykokeeseen sähköpostitse ja kirjeellä. Kutsussa on ohjeita pääsykokeeseen valmistautumiseen.\nHaluatko tietää lisää koulutuksesta Musiikkilukio? Täytä yhteystietosi, niin oppilaitos ottaa sinuun yhteyttä.\nSavonlinnan Taidelukio on Pohjoismaiden vanhin erikoislukio, jossa on kuvataidelukio ja musiikkilukio. Opintojen lopuksi opiskelijat saavat lukion päättötodistuksen ja suorittavat ylioppilastutkinnon. Opintoihin sisältyy monipuolisesti kuvataidetta tai musiikkia, kuten maamme muissakin erikoislukioissa. Taidelukion suoritettuaan monet opiskelijat hakeutuvat kuvataiteen tai musiikin ammattiopintoihin. Opiskelijoilla on myös...\nLue lisää oppilaitoksesta Savonlinnan Taidelukio ja katso koulutustarjonta täältä\nNäytä puhelinnumero Puh: 044 417 4551\nSavonlinnan taidelukio on ehdottomasti paras paikka! Täällä on ihana ilmapiiri ja mukavia, sekä kannustavia opettajia. Itselleni tästä koulusta on tullut kuin "toinen koti", tänne on aina mukava tulla ja täällä saa aina olla oma itsensä. Musapuolella oppii tosi paljon uutta ja opiskelu on mielenkiintoista ja tietysti kivaa! Esim. Musiikkitekno...\nMesta tarjoaa kyllä mahtavat mahdollisuudet kaikille himomuusikosta harrastelijapianistiin, musiikkitunnit ovat yllättävän iso osa opetusta mutta eivät vie energiaa normiopiskeluista. Opettajat ovat tuttavallisia ja ymmärtäväisiä, poissaoloista sanotaan mutta ei huudeta; kehotetaan, ei nillitetä. Ilmapiiri on avoin ja yleisistä ongelmista puhuta...\nRentoa & mukavaa yhdessäoloa\nKoulutus on rentoa, päivät menee aika leppoisasti. Ja koulussa on ihan hyvä yhteishenkikin, niin on mukavaa yhdessäoloa tunneillakin.\nTilataksesi lisätietoa koulutuksesta Musiikkilukio täytä seuraavat tiedot:


Lautat Piraeus Paros - Varaa kaikki edulliset lauttavuorot Paros\nLaiva Piraeus Paros\nPiraeus Paros Lautta Yleiskatsaus\nKreikka ja Kykladien yhdistyvät Piraeus - Paros reitillä jolla liikennöi tällä hetkellä Blue Star Ferries ja Hellenic Seaways.\nVaraa kaikilta suurimmilta Piraeus Paros liikennöivältä lauttayhtiöltä nopeasti ja helposti internetistä AFerry.fi kautta. Tällä sivulla on tärkeää tietoa Piraeus Paros lauttamatkojen varaamisesta, ajankohtaisia erikoistarjouksia, aikatauluja, sekä mahdollisuus hakea edullisimmat Piraeus Paros lauttaliput.\nVertaa kaikkien johtavien Piraeus Paros lauttasataman liikennöijien hintoja yllä olevalla hintojen vertailukoneella, joka kertoo reaaliaikaiset hinnat ja saatavuuden. Vaihtoehtoisesti voit varata Piraeus Paros lautan varaa reitin mukaan - koneella. Valitse vain reittisi ja matkaehdot yllä ja klikkaa 'Haku' tai 'Hae hinta' ja varaa Piraeus Paros lauttalippu internetistä AFerry tänään.


Botit ja laskutus – yhteistä tulevaisuutta luomassa | Leadoo - Conversion Platform\nHome > Success Stories > Botit ja laskutus – yhteistä tulevaisuutta luomassa\nLaskutus ja sen tulevaisuus on Ropo Capitalin käsissä. Yritys luo laskutuksen tulevaisuutta panostamalla loistavaan asiakaskokemukseen ja uusimpaan teknologiaan, jossa apuna toimivat Leadoon botit.\nJuttelimme Ropo Capitalin Jenni Jantusen kanssa\nRopo Capital luo laskutuksen tulevaisuutta. Yrityksen ydin on kattava palvelu, joka kulkee käsi kädessä laskun kanssa koko sen elinkaaren ajan. Yritys haluaakin, että laskutuksen kaikki vaiheet toteutuvat luontevasti saman kumppanin kanssa, jotta laskutus olisi asiakkaille mahdollisimman luonteva ja vaivaton askare. Tämän vision toteuttamisessa Ropo Capital hyödyntää uusinta teknologiaa.\nLukuisten yritysten verkkosivut palvelet usein monia erilaisia käyttäjäryhmiä eikä ropocapital.fi ole poikkeus. Koska erilaiset vierailijaprofiilit etsivät verkkosivulta eri asioita, Ropo Capital halusi helpottaa kävijöitä löytämään relevanttia tietoa sekä parantaa asiakaskokemusta. Brändi- ja markkinointijohtaja Jenni Jantunen uskoi, että sen avulla myös yhteydenottojen määrä kasvaisi ja niiden laatu paranisi.\nRopon tiimi keksi nopeasti useita käyttötarkoituksia Leadoon boteille. Aluksi botit valjastettiin helpottamaan vierailijoiden liikkumista sivulla. Kuitenkin hyvin pian teknologiaa laajennettiin myös kattamaan rekrytointitarpeita, vastaamaan usein kysyttyihin kysymyksiin ja keräämään palautetta Ropon tapahtumiin osallistuneilta.\n“Niin meidän kuin verkkosivujemme vierailijoidenkin näkökulmasta on hyvä, että Leadoon botit taipuvat lukuisiin eri käyttötarkoituksiin. Lisäksi bottien tarjoamaa palvelua voi yksilöllistää, kohdentaa ja räätälöidä pienintä yksityiskohtaa myöten — brändimme mukaan.”\nTulevan verkkosivu-uudistuksen jälkeen bottien määrän odotetaan kasvavan. Tavoite on tukea rekrytointia ja asiakaspalvelua vielä vahvemmin sekä kehittää edelleen bottien kykyä tarjota nopeasti apua kävijöiden erilaisiin tarpeisiin. Botteja hyödynnetään myös myyntiprosessin alkuvaiheiden automatisoinnissa.\n“Suosittelisin Leadoota kaikille, joilla on verkkosivu! Jos haluat tarjota parempaa palvelua sivusi vierailijoille ja saada samalla etuja liiketoiminnan näkökulmasta, Leadoo MT voi ehdottomasti auttaa.”\nLeadoon botit ovat tuoneet selviä parannuksia erityisesti Ropo Capitalin rekrytointikentälle, sillä rekrytointibotti madaltaa kynnystä hakea työpaikkaa ja se helpottaa myös hakijoita arvioimaan, sopivatko he tehtävään.\n“Rekrytointibottimme avulla pystymme tiedottamaan tehokkaasti Ropo Capitalin kulttuurista, työkäytänteistä ja avoinna olevien työtehtävien vaatimuksista. Hakijan kynnys on madaltunut merkittävästi ja olemme vastaanottaneet aiempaa enemmän parempia hakemuksia — nopeammin.”\nLeadoo-bottien käyttöönoton jälkeen rekrytointibotit ovat vastaanottaneet jatkuvasti yhteydenottoja, ja palautteen saaminen tapahtumista on helpottunut. Teknologialla on merkittävä rooli Ropo Capitalin toiminnassa, joten Ropo odottaakin samanlaisia ominaisuuksia yhteistyökumppaneiltaan säilyttääkseen asemansa laskutusalan edelläkävijänä.\n“Leadoon botit lisäävät vuorovaikutusa verkkosivuillamme ja auttavat meitä palvelemaan asiakkaita vielä paremmin. Koemme, että boteissa on valtavasti potentiaalia, joten niiden rooli varmasti vain kasvaa tulevaisuudessa.”\nJenni oli vaikuttunut siitä, miten systemaattista ja sujuvaa palvelun toteutus oli:\n“Oli hienoa huomata, miten perehdytysprosessi on hyvin suunniteltu, mutta se mukautuu myös asiakkaan lähtötasoon ja tarpeisiin. Vaikka bottiemme rakentaminen tapahtui nopeasti, apua oli aina saatavilla alusta lähtien.”\nKokonaisuudessaan Jenni on yhteistyöhömme erittäin tyytyväinen:\n“Leadoon tiimi on aktiivisesti yhteydessä meihin. Asiakkaana tuntuu siltä, että meistä todella pidetään hyvää huolta. On ilo työskennellä tämän joukon kanssa — he ovat aina valmiita auttamaan, jos tarvitsemme jotain.”\nJenni Jantunen, Ropo Capitalin brändi- ja markkinointipäällikkö\nIlmatar räjäytti asiakasmääränsä ja botit puhalsivat liidimäärät taivaisiin\nIlmattaren Jarmo Valvio kertoo, miten botit auttoivat asiakasmäärän kasvettua Ilmatar on vuonna 2011 Suomessa perustettu kotimainen energiayhtiö ja itsenäinen sähköntuottaja,...


Ympäristöjärjestöiltä ja puualan yrityksiltä julkilausuma laittoman puun kaupan kieltämiseksi EU:ssa - WWF\nJulkaistu 07.04.2005 WWF\nYmpäristöjärjestöiltä ja puualan yrityksiltä julkilausuma laittoman puun kaupan kieltämiseksi EU:ssa\nWWF haastaa suomalaiset metsäyritykset mukaan vetoomukseen\nWWF, Greenpeace ja Fern sekä yli seitsemänkymmentä eurooppalaisilla puutuotemarkkinoilla toimivaa yritystä julkistivat tänään yhteisen julkilausuman laittoman puun ja puutuotteiden tuonnin kieltämiseksi EU:n alueelle. WWF vetoaa myös suomalaisiin metsäyrityksiin, jotta ne antavat tukensa EU:n esittämille toimille laittoman puukaupan torjumiseksi.\nYmpäristöjärjestöjen ja puualan yritysten julkilausuma esitettiin Euroopan parlamentissa konferenssissa, joka käsitteli laittomia hakkuita ja niihin liittyvää hallintoa ja kauppaa. Vetoomuksen allekirjoittaneet yritykset kuten B&Q, Homebase and Habitat (Englanti), Castorama (Ranska), IKEA, Skanska International (Ruotsi), Unital (Italian puuhuonekaluteollisuuden liitto), JYSK Nordic (Tanska) ja Puertas Luvipol (Espanja) toivovat selkeitä sääntöjä, jotka edistävät reilua kilpailua ja kestäviä markkinoita.\n“Laittoman puun halpatuonti ja eräiden yritysten piittaamattomuus sosiaalisia ja ympäristövelvoitteita kohtaan aiheuttavat markkinoiden ja kilpailun vääristymiä sekä uhkaavat työmarkkinoita. Jos EU:lta puuttuu laittoman puun tuonnin kieltävä lainsäädäntö, eniten kärsivät yritykset, jotka haluavat vastata vastuullisten kuluttajien kysyntään ja hyötyä panostuksestaan kestäviin toimintatapoihin”, sanoo Hollannin puukauppaliiton johtaja André de Boer.\nEU:n komission mukaan puolet EU:n alueelle tuotavasta trooppisesta puusta on laittomasti hakattua. Virallista tietoa laittoman puun osuudesta Venäjän tuonnista ei ole, mutta WWF:n arvioiden mukaan sitä saattaa olla jopa neljännes. Suomi on tärkein Venäjän puun kauttakulkumaa EU:n markkinoille, ja viime vuonna puuntuonti Venäjältä Suomeen oli noin 13 miljoonaa kuutiota.\nEU:n laitonta puunkorjuuta ja siihen liittyvää kauppaa koskevaan FLEGT-ohjelmaan kuuluu asetusehdotus vapaaehtoiseksi puuntuontilupajärjestelmäksi. Suomi on aiemmin ainoana EU-maana vastustanut komission ehdotusta lupajärjestelmästä ja suhtautuu siihen edelleen varauksellisesti.\nWWF haastaa suomalaiset metsäyhtiöt allekirjoittamaan vetoomuksen\nSuomalaiset metsäyhtiöt ovat esittäneet, että puun alkuperän jäljittämisjärjestelmät estävät nykyisellään riittävästi laittoman puutavaran tuonnin Suomeen.\n“Nykyisissä seurantajärjestelmissä on vakavia laittoman puun mentäviä aukkoja: on riski, että puuta hankintaan alueilta, joilta puuttuu Venäjän lain mukainen ympäristövaikutusten arviointi tai hakkuukohteilta, joissa on laiminlyöty hakkuuluvan ylityksestä johtuvat lisämaksut ja -verot”, sanoo WWF Suomen metsäpäällikkö Harri Karjalainen.\n"Suomen valtion ja suomalaisten metsäyhtiöiden tulee nostaa vastuu laittomien hakkuiden torjumisesta ohi lyhytnäköisten kauppapoliittisten etujen. Haastammekin suomalaiset metsäyritykset allekirjoittamaan vetoomuksen", Karjalainen sanoo.\n"Suomi ei vieläkään ole tullut ulos kuorestaan ja paljastanut aikooko maamme hallitus tukea EU-komission FLEGT-ehdotusta laittoman puutavaran tuonnin lopettamiseksi. Päinvastoin. Suomi on miltei ainoana EU-maana pitänyt ehdotusta "liian byrokraattisena ja monimutkaisena". Nyt olisi\nkorkea aika paljastaa korttinsa", Greenpeacen tiedottaja Mikael Sjövall toteaa.\nVetoomuksen allekirjoittaneet yritykset sekä heidän julkilausumansa ovat WWF:n internetsivuilla.\nWWF Suomi, metsäpäällikkö Harri Karjalainen, 040 563 7179; Greenpeace Pohjola, tiedottaja Mikael Sjövall, 050 369 6202.\n• Laittomat hakkuut aiheuttavat ympäristötuhoja, vääristävät markkinoita ja köyhdyttävät paikallisyhteisöjä. Maailmanpankin mukaan laittomat hakkuut aiheuttavat valtioille vuosittain 12 miljardin euron tappiot menetettyinä vero- ja tullituloina ja poljettuina hintoina. Venäjän arvioidaan menettävän vuosittain noin miljardi euroa laittomien hakkuiden takia. WWF:n kooste laittomien hakkuiden laajuudesta on pdf-tiedostona internetissa.\n• Laittomiin hakkuisiin liittyvien ongelmien esille tuomiseksi EU:n komissio hyväksyi toukokuussa 2003 laittomien hakkuiden toimintaohjelman (Action Plan for Forest Law Enforcement, Governance and Trade, FLEGT) ja antoi neuvostolle ehdotuksen tuottajamaiden kanssa tehtävistä vapaaehtoisista lupajärjestelmistä. Lupajärjestelmien avulla metsäsektorin hallinnointia voitaisiin parantaa ja puun jäljitettävyysjärjestelmällä voitaisiin varmistaa että EU:n alueelle tuodaan ainoastaan lailliseksi lisenssoitua puuta. Ympäristöjärjestöt tukevat vapaaehtoista tuontilupajärjestelmää, mutta sekä järjestöt että vetoomuksen allekirjoittaneet yritykset ovat yhtä mieltä siitä, etteivät pelkät vapaaehtoisuuteen perustuvat keinot riitä.\n• FLEGT asetus on seuraavaksi käsiteltävänä EU:n ministerineuvostossa todennäköisesti ennen EU-elinten kesälomataukoa. Suomessa asetusluonnos on ollut eduskunnassa valiokuntakäsittelyssä alkuvuodesta.\n• Fern on ympäristöjärjestö, jonka World Rainforest Movement perusti vuonna 1995 edistämään vastuullista ja kestävää metsänhoitoa ja siihen liittyvää lainsäädäntöä EU:n alueella.


Fjällräven KIDS TRAIL TOP LS - Partioaitta\n/ KIDS TRAIL TOP LS\nFjällräven KIDS TRAIL TOP LS\nMiellyttävän tuntuinen aluspaita on teknistä villasekoitetta, jossa on mukana tenceliä. Paita tuntuu pehmeältä ihoa vasten ja siirtää kosteuden pois. Pyöreä pääntie ja printti edessä. Arvostelut & kommentit\nValitse Väri RED\nred un blue avocado Valitse Koko Kokotaulukko\n104\t110\t116\t122\t128\t134\t140\t146\t152\t158\t55,00 € Maksu erissä alkaen 9,00 € / kk Klarnalla\nSulje Katso myymäläsaatavuus Miellyttävän tuntuinen aluspaita on teknistä villasekoitetta, jossa on mukana tenceliä. Paita tuntuu pehmeältä ihoa vasten ja siirtää kosteuden pois. Pyöreä pääntie ja printti edessä. Arvostelut & kommentit\nMiellyttävän tuntuinen pitkähihainen aluspaita on pehmeää teknistä villa- ja tencel-sekoitetta, joka on valmistettu puumassasta saadusta selluloosasta. Sopii erinomaisesti päiväkotiin, hiihtoretkille ja ulkoiluun ympäri vuoden. Villa ehkäisee pahoja hajuja ja lämmittää myös kosteana. Tencel tuntuu mukavalta ihoa vasten. Tasosaumat vähentävät hiertymien riskiä. Pyöreä pääntie ja naaliprintti edessä. SKU\nP-F80525 Paino (g)\n55,00 € Tuotemerkki\n85% tencel, 15% villaa Arvostelut


Perustulo ja työmoraali — Lasse Männistö\nPerustulokeskustelu tuntuu vihdoin lähteneen taas liikkeelle, kun Suomen kuvalehti julkaisi jutun, jossa ilmoittauduin perustulon kannattajaksi. Peliin liittyi vastapalloon iskenyt puoluetoverini omalla blogitekstillään, jossa hän tyrmää perustuloajatuksen. Hyvä näin, rakentavaa keskustelua asiasta tarvitaan.\nVirinnyt vastustus osoitti hyvin, mistä kenkä usein puristaa: perustulo mielletään vastikkeettomaksi ja siksi ideologisesti vääräksi ratkaisuksi. Jokaisen kykenevän ihmisen tulisi elättää itsensä ja auttaa läheisiään, eikä heittäytyä yhteiskunnan elätettäväksi. Työmoraalin kyseenalaistavia ajatuksia vastustetaan laajasti, ja hyvästä syystä.\nMutta rapauttaako perustulo todella työmoraalia ja mistä työmoraali syntyy?\nTyömoraali syntyy siitä, että ihminen katsoo työnteon oikeaksi ja mielekkääksi valinnaksi. Se syntyy työhön liittyvästä sosiaalisesta arvostuksesta, turvallisuudesta ja tulevaisuudenuskosta, sekä taloudellisesta korvauksesta. Minä en usko, että 300 – 500 euron tai edes tätä hiukan korkeampi vastikkeeton perustulo romuttaisi työmoraalia. Ja ihan oikeasti: kuka uskoo, että nykyjärjestelmässä työhaluton voidaan pakottaa töihin?\nEi työmoraali ole sitä, että tekee pakotettuna töitä. Työmoraali on sitä, että tekee töitä koska tietää sen oikeaksi ja järkeväksi. Silloin työtkin tulevat tehdyksi paremmin.\nPerustulo on nimenomaan väline parantaa työmoraalia. Se nimittäin poistaa alimpien tuloluokkien kannustinloukkuja ja tekee työnteosta joka tilanteessa kannattavaa. Kuten aiemmin olen osoittanut, Helsingissä yksin asuvan esimerkkihenkilön kuukaudessa ansaitsemien palkkatulojen noustessa 650€:sta viidellä sadalla eurolla 1150€:oon, tarkoittaa tämä nykyisessä perustuloloukussa käteen jäävien tulojen nousua noin 1100€:sta vain viidelläkymmenellä eurolla 1150€:oon.\nVertailun vuoksi voidaan todeta, että rikkaiden verotus on Suomessa korkeaa, jopa 60 %, enkä kannata sen kiristämistä kannustinvaikutusten vuoksi. Samasta näkökulmasta on pakko kysyä, kuka tekee töitä, jos saa vain 10 sentin korvauksen jokaisesta ansaitsemastaan eurosta? Perusturvan varassa elävän marginaaliveroaste on tästä näkökulmasta luultavasti Suomen korkein.\nNykyisin työnteko ei aina kannata. Tämä on tosiasia, eikä muutu pelkillä poliittisilla iskulauseilla, vaan vaatii työn ja sosiaaliturvan parempaa yhteensovittamista. Perustulo on yksi mahdollisuus korjata rakenteellisia ongelmia. Sen yksinkertaisuus mahdollistaa samalla byrokratia- ja sosiaaliturvaviidakon karsimisen, sekä tarjoaa samalla ihmisille aiempaa vahvemman turvallisuuden, kun järjestelmä on nykyistä selkeämpi ja helpompi ymmärtää.\nPerustuloa ei tietenkään tule mitoittaa niin korkeaksi, että se kannustaa lorvailuun tai edes mahdollistaa sen (vrt. Vasemmistoliiton malli). Tämä ei ole myöskään julkisen talouden puitteissa mahdollista. Perustulon lähtökohta onkin se, että lähes jokainen täysin nykyisen perusturvan varassa elävä voisi ansaita ainakin jonkin verran ansiotuloja, jos tähän pyrkiminen olisi hänelle järkevää. Perustulon rinnalle tarvittaisiin kuitenkin niille, jotka eivät tähän pystyisi, jatkossakin jonkinlainen tarveharkintainen toimeentulotuki. On myös selvää, että ainakin keskituloisten osalta verotus kiristyisi, muuten perustulon rahoitus ei onnistuisi.\nPerustuloa ei kannata vastustaa ideologisin perustein miettimättä huolellisesti, mitkä sen käytännön vaikutukset ovat, ja millaisia ongelmia nykyjärjestelmään sisältyy. Toisin kuin nykyjärjestelmä, perustulo kannustaisi myös osa- ja määräaikaiseen työntekoon ja mahdollistaisi yrittäjäksi lähtemisen nykyistä helpommin.\nAlpi Virtanen 13.2.2012 12:21\nTärkein yksittäinen hyöty perustulolla taitaisi olla yrittäjäksi ryhtymisen helpottuminen. Samalla, mikäli siis tällainen pt tulee, pitäisi myös karsia haitallsita valtion elinkeinoihin kohdistuvaa sääntelyä, että aivan aidosti avautuisi uusia mahdollisuuksia työllistää itsenä yrittämällä. Taksilupien määrä säännöstely voisi olla ensimmäisenä purkulistalla. Uskon, että tällä saataisiin työvoimapoliittisten säästöjen lisäksi myös sääsätöjä etenkin pitkien etäisyyksien kunnissa, kun monopoli ei enää voisi rajattomasti rahastaa veroeurojamme.\nStacy Siivonen 14.2.2012 09:23\nTulisi sadoittain pienyrityksiä, jotka kilpailisivat niiden suuryritysten kanssa, joilta ylikansallisen sekoomuksen vaalirahoitus tulee. Tämä on yksi syy sille, miksi sekoomuksessa vastustetaan perustuloa.\nAltti Salomäki 13.2.2012 12:24\nLasse: "On myös selvää, että ainakin keskituloisten osalta verotus kiristyisi, muuten perustulon rahoitus ei onnistuisi."\nTuokaan ei ole ollenkaan niin selvää, kun luet blogistani esimerkkilaskelman.\nJuho Laatu 13.2.2012 12:41\nKoska epäilit itsekin laskelmasi oikeellisuutta, ehkä meidän on paras varautua realistisesti sekä keskituloisten verojen korottamiseen että siihen, että perustulo johtaa jatkossa runsaampaan työntekoon ja verokertymään, ja sitä kautta alentaa lopulta kaikkien tuloluokkien veroja. Marginaaliverokäyrän oikaisulla pitää kai aloittaa.\nAlpi Virtanen 13.2.2012 12:49\nAltin laskelmahan oli hyvä. Ehkä paras täällä esitetty. Epäilykseen taas tuli selkeä peruste sillä, että se oli tavallaan 'liian hyvää ollakseen totta'. Toisin sanoen, jos liian helposti löytyy 'kaikki' ongelmat poistava 'ilmainen' ratkaisu, on syytäkin alkaa etsimään virheitä suurennuslasilla ja jopa mikroskoopilla.\nJuho Laatu 13.2.2012 13:01\nJärkevästi toteutettuna (kannustinloukkujen poistamiseen) perustulo voi tosiaan tuoda rahaa enemmän kuin se vie.\nAlpi Virtanen 13.2.2012 13:14\nSe olisi toteutuessaan juurikin parasta mahdollista, mitä voisi toivoa, mutta terve itse kritiikki on aina paikallaan, kun huomaa/luulee keksineensä jotain ylivertaista.\nTeemu Tares 7.7.2013 05:59\nEikös verotus pikemminkin voisi lieventyä reippaastikin, jos perustulo korvaisi kaikki muut lakisäänteiset tukimuodot - työttömmyys- ja sairasvakuutuskorvaukset sekä eläkkeet mukaanluettuna?!\nJukka Korhonen 13.2.2012 12:36\n"Perustuloa ei tietenkään tule mitoittaa niin korkeaksi, että se kannustaa lorvailuun tai edes mahdollistaa sen"\nMutta tulee mitoittaa niin korkeaksi, että sillä elää?\nSilloin 500 e/kk ei riitä.\n"Perustulon lähtökohta onkin se, että lähes jokainen täysin nykyisen perusturvan varassa elävä voisi ansaita ainakin jonkin verran ansiotuloja"\nIhan hyvä, mutta monilla perustulon varassa olevilla ei liene mahdollista hankkia ansiotuloja - töitä ei ole tai niitä on hyvin harvoin tai töihin ei huolita.\nPerustulo poistaa kannustinloukut ja helpottaa joidenkin keikkatyöskentelyä, mutta ei se mikään ihmeratkaisu ole työttömyyteen, syrjäytymiseen ja köyhyyteen.\n"Perustulon rinnalle tarvittaisiin kuitenkin niille, jotka eivät tähän pystyisi, jatkossakin jonkinlainen tarveharkintainen toimeentulotuki."\nKirjoitat ikään kuin perustulon myötä suuri enemmistö saisi lisätuloja työmarkkinoilta ja vain pieni vähemmistö tarvitsisi lisätukea perustulon päälle. Näinhän asia ei käsittääkseni olisi. Suuri enemmistö tarvitsisi edelleen lisätuen perustulon päälle, jos perustulo pidetään 500 eurossa/kk.\nJuho Laatu 13.2.2012 12:59\nAivan. On vaikeaa mitoittaa perustulo niin, että se on samaan aikaan sekä kannustava että toimentulon turvaava. Minusta luoteva ajattelutapa olisi se,että täysin vastikeketta annettava perustulo on suhteellisesn pieni, mutta kansalaisille tarjotaan myös mahdollisuus vastikkeelliseen tuloon.\nTäysipäiväiset ja kiireiset yrittäjät tyytyisivät tuohon täysin vastikkeettomaan osaan. Aidosti työttömät taas haluaisivat sitoutua tekemään jotain työtäkin, jotta saisivat hieman suuremman rahamäärän itsensä ja perheensä elättämiseen.\nVastikkeellisuudella voi olla eri tasoja, tuettavan tarpeista ja kyvyistä riippuen. Valtiolle tulisi tässä työllistämisevelvollisuus, tai ainakin töihinohjaamisoikeus niiden osalta, jotka ovat halukkaita töitä tekemään.\nKirjoitin vuosi sitten aiheesta "kaksitasoinen perustulomalli": http://juholaatu.puheenvuoro.uusisuomi.fi/57996-ka....\nJukka Korhonen 13.2.2012 19:37\nP. G. Wihdinheimo 13.2.2012 21:22\nNykyinen toimeentulotuki ei siis mielestäsi riitä elämiseen (~ 460€/kk)? Perustulohan siis ei korvaisi asumistukea tai harkinnanvaraista toimeentulotukea, mistä voidaan saada tukea vuokraan niille, jotka sitä tarvitsevat.\nPerusturvalla toki säilyttää henkikultansa, mutta myönnettäköön, on se silti simputtavan alhainen. Nykyään opiskelijat joutuvat toimeentulotukea vastaavalla rahamäärällä kikkailemaan muutamia viikkoja pelkillä nuudeleilla ja makarooneilla - vain koska yhteiskunta antaa hieman liian vähän, että rahat oikeasti riittäisivät. Töitä on pakko tehdä, jos haluaa leivän pöytään, ja sekös Niinistöjä ilostuttaa. Inhimillisyys on tuosta juoksumatosta silti vielä kovin kaukana.\nMielestäni Suomen perustulo-järjestelmä voi onnistuessaan olla kansainvälinen ylpeys, aivan kuten äitiyspakkaus aikoinaan oli. Järjestelmä, joka paitsi kannustaa ihmisiä tekemään töitä, myös tarjoaa perustavan turvan jokaiselle kansalaiselle. Se olisi suomalainen teko.\nMites on, uskaltaisimmeko me kerrankin olla ensimmäisiä, eikä vain peesailtaisi muita?\nSanna Vauranoja 14.2.2012 09:33\n"Töitä on pakko tehdä, jos haluaa leivän pöytään"\nMiksi leivän pitäisikään tulla pöytään ilman työntekoa? Muun muassa opiskelijoille tarjotaan ilmainen koulutus, terveydenhoito ja päälle opintotuki tai tässä ideassa perustulo. Jos sen päälle tekee 1-2 iltaa viikossa töitä, ei se nyt oikeasti ole kohtuutonta. Mallin etu opiskelijan kannalta olisi myös se, että tulorajoja ei enää olisi.\nTätä todella sietää kehitellä eteenpäin.\nAlpi Virtanen 13.2.2012 12:46\nAltin mallissahan jäi asumistuki jäljelle, jolloin pt+at pitäisi riittää elämiseen. Toisekseen asumistuki itsessään kaipaa justeerausta, muun muassa siten, että se itsessään ei muodosta merkittävää kannustinloukkua uudessa systeemissä. Asumistukihan leikkautuisi pikkuhiljaa pois palkkatulojen lisääntyessä.\nMaailma on puolillaan pikku tehtävää. Monille voisi olla mielekästä alkaa pien-yrittäjäksi ja tienata sillä sopivasti lisäarvoa. Myös pätkätyön tarjoaminen ja vastaanottaminen helpottuisi. Työlainsäädäntökin toki kaipaa uudistuksia, koska meillä on kasapäin pk-yrityksiä, joilla olisi periaatteessa hommia vielä yhdelle, mutta kenekään palkkaaminen on Suomessa suuri riski ja, jos työt kuitenkin saadaa hoidettua nykyisellä porukalla jotenkin, niin se tehdään. Siinä yrittäjä itse sitten tarvittaessa pidentää päivää ja tekee sunnuntaitkin.\nLars-Erik Wilskman 13.2.2012 13:13\nTyömoraalista olen kanssasi samaa mieltä, mutta mitä sosiaalietuja perustulo korvaisi, vai olisiko se uusi etu? Minkä ikäiselle perustuloa tulisi maksaa? Tulisiko sitä maksaa avioliiton omaisessa suhteessa tai avioliitossa elävälle, jonka puolisolla on työtuloja? Olisiko rajoituksia varallisuuden suhteen esim. peritty asunto?\nMarko Sihvonen 13.2.2012 13:50\nKatsos vaan, kokkareissakin on selväpäisiä :D\nMatias Riiho 13.2.2012 14:28\nSelväpäisyydestä eikä varsinkaan kaupunkisuunnittelullisista näkemyksistä ollut mitään näyttöä MTV3:n ohjelmassa "Vesitetty huippuarkkitehtuuri" näytetyssä kyseisen herran haastattelussa.\nPekka Lampelto 13.2.2012 14:41\nPerustulo on yksinkertaisuudessaan kristallin kirkas järjestelmä.\nJos ihmisellä sitten on joitakin terveydellisiä rajoitteita, niin silloin voisi KELA:lle jäädä tehtäväksi esim. arvioida näiden vakavuus ja määrätä jokin tuki, edellyttäen että vaiva on sellaista laatua, jolle ei voi tehdä elimänvalinnoillaan juuri mitään. Toisaalta sekin olisi mahdollista, että jos on vaiva, niin ihminen turvautuisi sitten sukulaisiin, ystäviin ja hyväntekeväisyyteen, joihin ennen vanhaa turvauduttiin onnistuneesti. Tämä synnyttäisi todennäköisesti myös markkinoille lisää kannusteita kehittää hoitoja ja apuja näihin vaivoihin.\nTimo L 13.2.2012 14:30\nPienpalkkatuki toimii perustuloa paremmin, koska pienpalkkatuki kannustaa työtekoon. Pienten palkkojen tuki voisi johtaa täystyöllisyyteen.\nSuomessa toteutetuissa työllistämiskokeiluissa on todettu, että kun työn teettämisen hintaa on alennettu kylliksi, myös pitkäaikaistyöttömät ovat työllistyneet.\nKun valtio maksaisi työnantajille pienpalkkatukea, saataisiin työntekijöille kuitenkin kelvolliset palkat.\nKun työttömät työllistyisivät kansantulo kasvaisi välittömästi 10 miljardia euroa vuodessa, puhumattakaan kaikista muista positiivisista vaikutuksista.\nMalli myös rahoittaisi itse itsensä, kun työttömien elättämiseen käytetyt miljardit säästetään.\nVoidaan myös ajatella perustulon ja pienpalkkatuen yhdistelmää, jossa osa tuesta maksetaan perustulona suoraan työntekijälle.\nTärkeintä on kuitenkin lisätä työvoiman tarjontaa ja kysyntää. Tähän pienpalkkatuki tarjoaa käyttökelpoisen työkalun.\nAlpi Virtanen 13.2.2012 14:32\nOlisikin noin yksinkertaista. Tätä vastaan sotii jo pelkästää Suomen pien-yrittäjyyttä vastustava laajamittainen valtiollinen sääntely. Jää monta yhden miehen lafkaa perustamatta, johon näitä pienpalkkatuettuja varmaan suhteellisesti melko paljon voisi työllistyä.\nSamuel Virkiö 13.2.2012 18:39\nJos työpanoksella on riittävästi arvoa, niin kyllä työstä pitäisi maksaa kunnollista palkkaa. Ja sen maksaminen kuuluu työnantajalle, ei yhteiskunnalle.\nJos työnantajalla on käytettävissä ilmaisia "harjoittelijoita" tai melkein ilmaisia "matalapalkkatuettuja", niin kyseessä on joko riisto tai tulonsiirto yrittäjälle.\nSamuel Virkiö 13.2.2012 18:50\nTämähän se on yrittäjän unelma: yhteiskunta palkat maksaa.\nMieluummin perustulo kuin perusteeton tulonsiirto yrittäjille.\nTimo L 13.2.2012 19:23\nPienpalkkatuki ei tarkoita sitä, että yhteiskunta maksaa palkat vaan sitä, että sellaiset henkilöt löytäisivät töitä, jotka muuten ovat vaikeasti työllistettäviä.\nMikä on työn riittävä arvo? Ja mikä on siitä saatu kunnollinen palkka? Työvoimakustannustenhan tulisi vastata kunkin tekemän työpanoksen arvoa. Vaikeasti työllistettävien kohdalla vain on monesti niin, että työpanoksen arvo on niin alhainen, että siitä saatavalla palkalla ei voi tulla toimeen. Tällöin valtio voisi maksaa pienpalkkatukea siten, että työtekijän saama palkka olisi kuitenkin kelvollinen.\nSuomeksi sanottuna tämä tarkoittaisi sitä, että kaikille pyrittäisiin löytämään töitä, mutta jos yhteiskunta haluaa maksaa mieluummin joutenolosta niin sekin on valinta.\nUskon kuitenkin että monet vaikeasti työllistetävät haluasivat mieluummin tehdä töitä kuin istua kotona. Näin ainakin kaikki ne pitkäaikaistyöttömät, joita olen tavannut.\nPerustulo on tietysti askel tähän suuntaan, koska se tarkoittaa että voi ottaa työtä vastaan pienemmälläkin palkalla koska saatu palkka ei pienennä perustuloa. Ainoa huoleni on se, että perustuloa maksettaisiin kaikille, jolloin persutulo voi tulla hyvin kalliiksi verrattuna pienpalkkatukeen.\nSamuel Virkiö 13.2.2012 19:56\n"Vaikeasti työllistettävien kohdalla vain on monesti niin, että työpanoksen arvo on niin alhainen, että siitä saatavalla palkalla ei voi tulla toimeen."\nOletko sitä mieltä, että pitkäaikaistyöttömän työpanoksen arvo olisi alhainen?\nItse uskon, että useimmat pitkäaikaistyöttömät olisivat hyviä työntekijöitä, jos saisivat tilaisuuden.\nTimo L 13.2.2012 20:55\nOlisivat jos saisivat, mutta kun eivät saa.\nKysymys ei ole lainkaan siitä, kuinka hyviä työntekijöitä he olisivat. Kysymys on siitä , että työstä, mitä he mahdollisesti voisivat saada ja voisivat tehdä vaikka kuinka hyvin, ei voi maksaa sellaista palkkaa että sillä tulisi toimeen tai sitten sellaisia työpaikkoja mihin he voisivat työllistyä kohtuullisella palkalla ei yksinkertaisesti ole riittävästi.\nSamuel Virkiö 13.2.2012 20:54\nJos näitä työpaikkoja ei ole, niin perustulo on ainoa järkevä vaihtoehto.\nMiksi pitäisi lihottaa yrittäjää vähäosaisen rahoilla?\nTimo L 13.2.2012 21:12\nSuomessa toteutetuissa työllistämiskokeiluissa on havaittu, että kun työn teettämisen hintaa on alennettu kylliksi, pitkäaikaistyöttömiäkin on otettu töihin innokkaasti, vaikka he yleensä ovat kaikkein vaikeimmin työllistyvä ryhmä.\nNäin syntyvät työpaikat eivät lihota yrittäjää vaan nämä työpaikat ovat monesti sellaisia, jotka muuten jäisivät syntymättä. Hyvin usein erilaisissa yhdistyksissä ja järjestöissä, jotka sinänsä tekevät arvokasta ja ansiokasta työtä, mutta eivät pysty maksamaan kunnollista palkkaa.\nJa nämä työntekijät ottavat varmasti mieluummin vastaan työpaikan kuin perustulon.\nPerustulo voi tietysti toimia samoin, mutta kun perustulo maksetaan kaikille se tulee hyvin kalliiksi.\nJa perustulohan juuri lihottaa yrittäjää kun se maksetaan kaikille. Hampurilaisketjun ei tarvitse maksaa niin korkeaa palkkaa nuorille työntekijöille kun heillä on jo pohjalla perustulo.\nJani Jansson 13.2.2012 14:25\nKuinka palkkatason on ajateltu käyttäytyvän nykyisissä pienipalkkaisissa työsuhteissa aloilla joilla ei ole yleissitovaa työehtosopimusta?\n- Siirtyykö perustulo suoraan työnantajalle (palkat laskevat)?\n- Vai nouseeko esim. nykyisin 1200 €/kk tienaavan reaalitulo jopa 50% (palkka säilyy samana, päälle perustulo)?\n- Mitä tapahtuu julkisektorin palkoille?\n- Mitä perustulo tarkoittaa esimerkiksi apurahalla työskenteleville tutkijoille tai taiteilijoille?\nLasse Kärkkäinen 13.2.2012 16:23\nMiksi oletat nettotulon ylipäätään muuttuvan? Pienituloinen maksaisi perustulon kanssa siitä 1200 euron palkastaan nykyistä korkeampaa tuloveroa ja saisi sitten päälle sen perustulon. Muutoksia toki tulee, erityisesti nykyisten tuloloukkujen kohdalla, mutta ne keski- ja suurituloisilla ne jäävät pieniksi (riippuen tietysti siitä miten tuloverotus rakennetaan).\nJani Jansson 13.2.2012 16:27\nOletan, että niissä ammateissa joissa palkka on painettu niin alas kuin mahdollista, sitä painetaan perustulon verran alemmas. Joku suostuu tekemään hommia 1200 €/kk palkalla nykyisin, suostuisiko hän tekemään hommia 700 €/kk palkalla tulevaisuudessa?\nLasse Kärkkäinen 13.2.2012 16:55\nMyöskään palkkakehitys ei ole ihan noin suoraviivaista, mutta kyllä perustulo tosiaan mahdollistaisi minimipalkkojen poiston (koska töitä ei ole pakko ottaa vastaan) ja toisaalta se loisi sellaisia uusia työpaikkoja, joita nykymalli ei mahdollista (keikkatyöt ja erittäin matalasti palkatut työt). Jos perustulo on sopivalla tasolla niin työtä ei ole pakko ottaa vastaan, mutta toisaalta mikä tahansa työ mahdollistaa elintason merkittävän korotuksen.\nJani Jansson 13.2.2012 17:01\nPerustulo onkin lottovoitto sellaiselle, joka on nyt työtön ja saisi keikkahommia. Tästä syystä kannatankin sitä lämpimästi. Mielestäni kenellekkään ei pitäisi olla epäselvää, että juuri tähän "varsinaiseen" kohderyhmään sovellettuna perustulo toimii kuin junan vessa.\nMinua kuitenkin mietityttää, mitä se tarkoittaisi työn arvolle, jos työstä maksettava palkka yht'äkkiä tippuu kolmanneksella.\nPekka Lampelto 13.2.2012 14:33\nAsuminen on ehkä kallein kustannus ihmisille Suomessa. Nykypäivänä pidämme normina, että jokaisella ihmisellä on oma huone. Vertailukohdaksi voi sanoa, että esim. Tampereella Amurissa asui aikoinaan 1920-luvulla kokonainen 6-henkinen perhe ja yksi alivuokralainen yhdessä 16m2 huoneessa. Minulla on opiskelijana tällä hetkellä käytössäni kimppakämpässä yksinäni yksi 16m2 huone. Armeijassa meitä asui 6-12 henkeä yhdessä 25m2 tuvassa.\nJos esim. talouskriisin seurauksena Suomen elintason tulee romahtamaan, tiedämme, että ihmisten on mahdollista asua hyvinkin tiiviisti, jolla voi säästää merkittävästi elinkustannuksissa.\nPekka Lampelto 13.2.2012 14:40\nPerustulolle kävisi paremmin nimeksi kansalaisosinko. Suomen kansalaiset ovat Suomen valtion osakkaita, koska heillä on äänioikeus.\nValtio taas de facto omistaa Suomen maan ja irtaimiston, koska sillä on väkivallan ylivoimaan nojautuva lainsäädäntövalta ja siten periaatteessa mahdollisuus verottaa tai peräti takavarikoida mitä tahansa. Suomessa yksilöt omistavat vain itsensä ja osakkuuden Suomen valtiosta, mikäli ovat kansalaisia.\nPekka Lampelto 13.2.2012 14:43\nMännistön avauksen ansiosta, voisin äänestää häntä, jos eduskuntavaalit olisivat nyt.\nJanne Suuronen 13.2.2012 15:10\nOn myös selvää, että ainakin keskituloisten osalta verotus kiristyisi, muuten perustulon rahoitus ei onnistuisi.\nKiitos. Ihanaa. Lisää ruoskaa. Energiavero, autovero, asumisen kustannukset, kaikkeen vaan lisää. Viuh vauh, keskiluokkaisen veroruoska tuntuu hyvältä. Erityisesti, kun jo nyt valmiiksi elämmme lastemme tulevaisuuden piikkin.\nPekka Lampelto 13.2.2012 15:20\nOta huomioon, että perustulon ansiosta työvoimakustannuksilla olisi varaa laskea, kun työnteosta tulisi kannattavampaa ja sitä tehtäisiin enemmän. Työvoimakustannusten lasku taas laskisi kilpailun kautta elinkustannuksia myös keskituloisilla.\nJa jos ALV-kertymä lähtisi kasvuun, niin silloin olisi varaa keventää keskiluokankin verotaakkaa.\nJanne Suuronen 13.2.2012 15:36\nEhdotatko matalapalkka-alojen palkkojen laskemista vai mitä tarkoitat ?\nPekka Lampelto 13.2.2012 16:13\nEi palkkoja tarvitse mitenkään poliittisesti laskea, vaan työ alkaa kelpaamaan matalemmillakin palkoilla, kun jokainen tehty työtunti on puhdasta plussaa perustulon päälle. Nythän "paskaduuneja" ei oteta vastaan, kun tukien menetysten ansiosta työnteko ei nosta kunnolla elintasoa, joka tekee työnteosta tietyllä tavalla ajateltuna superverotettua, kun tehdyn työtunnin palkasta ehkä 10-30% jää parantamaan elintasoa. Nyt Hesen kassalla työskennelty tunti ei nostakaan nettotuloja 6-7 euroa, vaan ehkä 1-3 euroa, koska tukia leikataan.\nEn ole kuitenkaan sulkenut ajattelussani mahdollisuutta siltä, että jossain vaiheessa saattaisi kannattaa harkita matalapalkka-alojen palkkatukea työntekijälle, jotta työllistämisestä voitaisiin tehdä kannattavampaa.\nJanne Suuronen 13.2.2012 17:15\nÖh tuota, miksi työnantajat palkkaisivat yhtään uutta työntekijää näiden muiden tulojen vuoksi ? Jos lattian pesusta maksetaan nykyisin 6 €/hrs ja jatkossakin 6€/hrs, mutta sen lisäksi jatkossa työntekijä saisi valtiolta 300€/kk lisätukea, niin mikä kannustin työnantajille tuo olisi uusien henkilöiden palkkaamiseen ?\nJos taas tällä hetkellä työhön meneminen ei kiinnosta kaikkia, vaan jotkut mieluummin jäävät elämään yhteiskunnan nykyisten tukiaisten varassa, niin saman tien tulee lakata valittamasta valtion sosiaalituen pienuudesta. Kun kerran vapaaehtoisesti on varaa valita jääminen sosiaaliavun varaan, palkkatyön ulkopuolelle. Ihan riittävästi sitten yhteiskunnan tukia ihmisille maksetaan.\n(Tämä ei koske eläkeläisiä, sairaita ja vastaavia terveistä syistä työvoiman ulkopuolisissa ryhmissä pidempään olevia aidosti köyhiä, jotka saavat täyden sympatiani)\nVakavammin: Kaikki hyvinvointi syntyy työstä. Uutta hyvinvointia ei synny jo tehdyn työn hedelmien uudelleen jakamisella. Tällaisilla kansalaispalkkakeskusteluilla (so rahan jakamista, joka ei synnytä hyvinvointia) pitäisi heittää vesilintua ja keskittyä miettimään, kuinka Suomeen saataisiin luotua uusia työpaikkoja. Suomen kilpailukyky ja julkinen talous ovat tällä hetkellä pahasti kuralla, mutta näköjään kansanedustajia myöten vielä eletään jossain hyvän olo pilvilinnoissa.\nPekka Lampelto 13.2.2012 22:30\nPointtina oliki juuri se, että työnantaja voisi laskea palkan 5:n, 4:n tai peräti 3:n euroon tunnilta ja silti olisi työntekijöitä tarjolla. Tällöin työntantajalla on varaa palkata enemmän työntekijöitä ja töitä tehdään enemmän Suomessa.\nMatti Keski-Luoma 13.2.2012 16:05\nArvioin työntekoa ja perustuloa globaali näkökulmasta\nEi ole mahdollista eikä viisasta, että kaikki maailman ihmiset elävät ja tekevät työtä, kuten me korkean elintason ihmiset. Tämä pallo ei kestä sitä. Ihmiskunta tulee jakaa periaatteessa kolmeen ryhmään tuottajat, neutraalit ja apua tarvitsevat. Tuottajat ovat ryhmä, joka tuottavat enemmän, kuin kuluttavat. Neutraalit tuottavat saman minkä kuluttavatkin (downshifting?). Apua tarvitsevat kuluttavat enemmän, kuin tuottavat.\nRyhmiä ei voi tietenkään tällä tavalla jakaa konkreettisesti, vaan vain periaatetasolla. Näiden ryhmien tuottavuutta ja kulutusta on myös vaikea mitata. Esimerkiksi apua tarvitsevaan ryhmään kuuluva vammainen voi tuottaa ilon ja oivallusten kautta yhteiskunnalle paljon enemmän kuin kuluttaa.\nTälläinen ihmiskunnan jako kolmeen ryhmää voi auttaa, kun etsimme oikeita kulutustottumuksia sekä eettisesti ja ekologisesti oikeanlaista työtä.\nJouni Valkonen 13.2.2012 16:48\nPerustulon ei tarvitse olla kokonaan vastikkeetonta, vaan siihen voidaan yhdistää vastikkeellinen osa. Siitä voidaan maksaa esimerkiksi 650 euroa käteisellä ja vastikkeettomana (emme kuitenkaan halua ajaa syrjäytyneitä kadulle). Tämän lisäksi jos henkilö maksaa kuukaudessa veroja yli 350 euroa, niin hän saisi 350 euron veronpalautuksen. Jos hän maksaa 100 euroa veroja, niin hän saisi 100 euron veronpalautuksen ja edelleen jos hän olisi lusmu, niin ei saisi muuta kuin käteisosan.\nNäin perustulo olisi tuloja tasaavalta vaikutukseltaan 1000 euroa, mutta siitä huolimatta käytännössä edellyttäisi että henkilö hankkii vähintään 10 000 euroa (osa-aikaisesta) työstä.Tämän verran meillä on kyllä työtä tarjolla jokaiselle, mutta nykyisin sen vastaanottaminen on tehty mahdottomaksi. Näin Suomessa kaikki jotka haluavat saada palkkatuloja, saisivat vuodessa vähintää 18 000 euroa tuloa.\nTähän meillä olisi ihan oikeasti varaa, jos vain viitsisimme luopua kateudesta. Nykyisin keskiluokka maksaa mukisematta veroja yli 60 prosenttia, vaikka perustulossa heidän todellinen veroprosenttinsa putoaisi ehkä 30 prosenttiin.\nToki perustulo voidaan hoitaa myös negatiivisella tuloverolla, joten veroja perustuloa varten pitää kerätä vain alle 6,4 miljardia euroa. Koska perustulo voidaan huomioida suoraan verotuksessa. Tämä olisi sikäli parempi, koska se pakottaisi verouudistuksen ja sen automatisoinnin. Mielestäni verouudistus olisi tavoitteena tärkeämpi kuin perustulo, koska nykyinen 50-60 prosentin työnverotus on sietämätön ja suurin osa ei edes ymmärrä kuinka paljon he maksavat kokonaisuudessaan veroa. Yhdysvalloissakin verotus on Reaganin ja Bushin jäljiltä progressiivisempi kuin Suomessa.\nOlli Saarinen 13.2.2012 16:54\nKun perustuloajatus vuosikymmeniä sitten ensi kerran esitettiin se tuntui järkevältä sillä perustulolla (kansalaispalkka) oli tarkoitus korvata muita tukia ja niihin liittyvää byrokratiaa ja pahaa mieltä.\nMyöhemmin olen eettisesti ryhtynyt asiaa epäilemään kun monenlaiset cityanarkistit ovat asennoituneet siten että perustulo on perusoikeus minkä varassa kukin voi itseään toteuttaa haluamallaan tavalla. Tähän etiikkaan sisältyy mielestäni virhe: emme voi edellyttää muiden elättävän itseämme jotta voisimme toteuttaa mielihalujamme vaan kunkin on tehtävä työtä siten muita palvellen että työstämme on syytä maksaa korvaus.\nNykyinen järjestelmämme on kuitenkin moraalisesti liian vaativa kun se Männistön esimerkin mukaan ei anna työtä tekevälle joissain tapauksissa muuta lisätuloa kuin hyvän mielen.\nOlenkin taipunut perustulon kannalle ehdolla, että se korvaa vinouttavia etuuksia.\nPahimpia etuuksia on asumistuki mikä on euromääräisesti tärkeä monessa taloudessa mutta itse itseään ruokkiva sikäli että vuokranantajat voivat mitoittaa vuokrapyyntönsä maksukyvyn mukaan. Tuettu vuokranmaksukyky ylläpitää ylikorkeita tontinhintoja. Väliinputoajina ovat pientä keskituloa saavat, jotka eivät saa tukea, maksavat täyden vuokran mutta eivät jaksa säästää omaan asuntoon. Oman asuntolainan korkovähennys on myös vähitellen poistettava.\nToinen haitallinen etuusryhmä muodostuu osa-aikaisen työn tuesta. Osa-aikatyössä ei sinänsä ole mitään vikaa mutta osa-aikatyön tukea käytetään tietoisesti työn välttämiseksi työntekijöiden osalta ja työn teettämisen kustannusten alentamiseksi työnantajan osalta. Esimerkiksi marketin kassoja tarvitaan täysi määrä vain huipputuntien ajaksi ja työnantaja voi suosittaa työntekijälle osapäivärahahakemusta jolloin huippukuormaan varautumisen kustannus meneekin yhteiskunnalle ja työntekijä saa lähes kokoaikaista vastaavaan ansion.\nJos perustulo korvaa vinouttavia tukia voi se olla runsaskin kun samalla säästetään hallinnon kustannuksia.\nYlimmästä tuloryhmästä perustulon voi verottaa pois marginaaliveron ja alempien veroportaiden prosenttikorotusten yhdistelmällä jolloin muille jäisi himpun verran tai sitten enemmän tilille.\nTietenkin perustulokin on helposti jonkinmoinen halpatyön tuki mikä johtaa tehottomuuteen kun teetetään turhia töitä. Tämän estää minimipalkkalaki joka olisi syytä pikimmiten muutenkin säätää ay-liikkeen raivoisasta vastustuksesta huolimatta (ay-liike ei voisi enää väittää olevansa köyhän puolustaja!). Toivonkin että Kokoomus provosoi ay-liikkeen marssimaan Hakaniemen torille minimipalkkaa vastaan!\nJouni Valkonen 13.2.2012 19:18\nOlli, ei perustulo tue matalapalkkaista työtä. Päinvastoin, koska perustulon saaminen on riippumaton siitä tekeekö työtä vai ei.\nTämä tosin riippuu verotuksesta. Nykyisinhän meillä on tuloveroissa alin verokanta noin 42 prosenttia, jos kirkollisvero huomioidaan. Jos me pudotetaan ensimmäisistä 10 000 eurosta nollaan, kuten ylläesittämässäni veronpalautusmallissa effektiivisesti tapahtuu, niin silloin on selvää, että matalapalkkatyö tulee kannattavammaksi. Tämäkin ainoastaan sen takia että työn tekijälle jää suurempi euromäärä käteen, kun ei tarvitse maksaa yli 40 prosentin veroa kuten nykyisin.\nNykysysteemissä nälällä voidaan pakottaa pienituloisia matalapalkkatöihin, mutta perustulossa jokaisen pitää itse mennä sinne vapaaehtoisesti. Ja moni menee. Esimerkiksi moni tekee kotitöitä ihan ilman palkkaa, eli ei ihmiset yleensä tee työtä rahan takia, kunhan se ei rajoita vapautta valita. Täysipäiväinen matalapalkkatyö ei ole kovin palkitsevaa, mutta kyllä jo puolipäiväistä matalapalkkatyötä jaksaa tehdä.\nPääsääntö on kuitenkin, että ei työnantajilla todellakaan ole varaa painaa palkkoja alas, mikäli haluavat ahkeraa ja osaavaa työvoimaa. Päinvastoin perustulo voi pakottaa esimerkiksi suuria kauppoja automatisoimaan kassoja, koska ei riitä ihmisiä tekemään turhauttavaa ja ennen kaikkea turhaa robottimaista työtä, joka voitaisiin helposti automatisoida.\nJouni Valkonen 13.2.2012 22:09\nIlkka, suora kysymys, oletko koskaan lukenut kirjaa? et taida olla, koska et ole mikään välkky ja dekkareita ei lasketa kirjoiksi.\nEntä oletko koskaan siivonnut huonettasi? Et taida olla, koska se on kotityötä.\nMitä tulee työn tekemiseen, niin teen kyllä tutkimustyötä genetiikan ja mikrobiologian laboratoriossa ihan ilman palkkaakin ja jos siitä nyt maksetaankin, niin se on ihan mukava bonus. Työtä kun on monenlaista, eli toiset tekee työtä sen takia kuin se on hauskaa, toiset sen takia kun haluavat rahaa.\nIhan oikeasti, eikö me voitaisi saada tänne uuteen suomeen jonkinasteinen idioottifiltteri, joka poistaisi kaikkein ikävimmät ja typerimmät tapaukset, joilla ei ole mitään sisältöä tuotettavana keskusteluun, koska eivät vain pysty ymmärtämään asioita, mutta haluavat vain vittuilla ihmisille, kun eivät kykene argumentoimaan.\nLuultavasti olet niitä, ihmisiä, jotka nyhjöttää yksin jossain komerossa tietokoneen ääressä ja saa jonkinlaista perverssiä nautintoa siitä että saavat netissä vittuilla ja solvata ihmisille.\nErityispyyntö Lasse Männistölle, että poistaisi tämän ja Ilkan asiattoman viestin koska ne eivät millään tavalla liity aiheeseen ja edustavat vain Ilkan kyvyttömyyttä keskustella asioista ilman henkilökohtaisuuksiin menevää solvaamista.\nJani Jansson 14.2.2012 14:56\n"Pääsääntö on kuitenkin, että ei työnantajilla todellakaan ole varaa painaa palkkoja alas, mikäli haluavat ahkeraa ja osaavaa työvoimaa."\nKyllä voi hyvinkin olla. Ne työt, joista tällä hetkellä maksetaan matalinta palkkaa, mutta joita "kannattaa" tehdä, ovat yksi oleellinen tarkastelun aihe.\nTarkasteltava henkilö ei myöskään ole mikään rationaalinen, asioita tarkkaan punnitseva, itsenäinen yksikkö - joka arvottaa vapaa-aikaa jne. Tämän esimerkkihenkilön tilanne on sellainen, että hän tarvitsee välttämättä elämiseen... sanotaan vaikka 1200€/kk. Olkoon hän vaikkapa kahden pienen lapsen yksinhuoltaja.\nJos esimerkissä perustulo on vaikkapa 400€. Esimerkkihenkilömme kuvittelee, että voi lyhentää työaikaansa 1/3:lla ja tulla silti toimeen. Jäisi aikaa kotitöillekin ja yhdessäoloon lasten kanssa. Työnantaja voi tiputtaakkin palkkaa sen verran, että käteenjäävä osuus on juuri perustulon verran pienempi. Toinenkin mahdollinen työpaikka oli kiikarissa, mutta siellä työnantaja tekee saman tempun - ei nimittäin halua hävitä tarjouskilpailuja edelliselle.\nEsimerkkihenkilömme ei voi valita kieltäytymistä ja jättäytymistä perustulon varaan, pakko tehdä töitä. Sama määrä, pienemmällä palkalla. Hänen tilanteensa ei huonone entisestä, muttei kyllä paranekaan.\nJouni Valkonen 14.2.2012 16:27\nJani, jos tuollaista laitonta väärinkäyttöä ja hyväksikäyttöä tapahtuu työnantajien tahoilta, niin luulen että ammattiliitoilla on jotain sanottavaan asiasta...\nLisäksi jos nettopalkka putoaa alle 10 euron, niin henkilö voi hakea kunnan palvelukseen töihin, eikä kunta palkkaa alle 10 euron nettopalkalla porukkaa. Täytyy kuitenkin muistaa, että nykyisin pienipalkkaisen työllistäminen maksaa työnantajalle 40 % enemmän kuin nettopalkka, joten kyllä Suomen työmarkkinat ovat vielä sen verran hyvässä kunnossa, että jokaiselle löytyy yli 10 euron tuntipalkan verran osa-aikaista, koska perustulossa ei tarvitse maksaa pienipalkkaisesta työstä veroa. (Suomi taitaa muuten olla ainoita maita maailmassa, jossa myös pienipalkkaista tuloa verotetaan yhtä korkealla veroprosentilla kun suurituloista pääomatuloa. Esim. Saksassa pienituloisten verotus on jo nolla)\nOlli Saarinen 14.2.2012 21:25\nIhmettelen hieman puhetta 10 euron nettopalkasta sillä ainakin Itellan (100 % valtionyhtiö) pääkaupunkiseudulla maksamat alimmat bruttopalkat ovat noin 8 euroa tunnissa. Tällaisia palkkoja maksetaan mm maahanmuuttajille jotka ottavat työn kun työn ylläpitääkseen maassaolo-oikeuttaan. Tässä valtionyhtiö siis hyväksikäyttää heikossa asemassa olevaa työntekijäryhmää ammattiliiton huolehtiessa vanhojen työntekijöiden saavutetuista eduista.\nTämän vuoksi, jotta perustulo ei johtaisi halpatyön teettämiseen, tarvitaan yleinen minimipalkkalaki. Työnantajaväitteen mukaan minimipalkka syrjäyttää osan työvoimasta. Tähän en usko, korkeintaan turhin työ jää tekemättä, asiakas ratkaisee lopputuotteen hintaa arvioidessaan. Vajaatyökykyisiä voidaan tietysti työllistää yhteiskunnan tuella teettäjän kannalta halvemmalla.\n- Veroja ei pienistä ansiotuloista käytännössä mene, eläke- ja kelamaksuja kylläkin.\nJouni Valkonen 15.2.2012 04:54\nOlli, miksi sinä taas unohdit ne TYÖELÄKEMAKSUT ja muut työllistämisen sivukulut. Ne kirkkaasti nostaa aidon bruttopalkan yli 10 euron. Jos jossain poliitikot ovat onnistuneet, niin he ovat onnistuneet uskottelemaan että työeläkemaksut eivät olisi heidän itsensä maksamia veroja, jotka ovat pois heidän omista palkoistaan. Tuntuu siltä, ettei juuri kukaan pysty käsittämään mitä työeläkemaksut oikeastaan ovat.\n21,5 prosenttia työeläkemaksuja on pienipalkkaiselle ihmiselle erittäin paljon.\nSiksi toisekseen Keskieuroopassa, missä on minimipalkkalaki usein käytössä, niin se on 14 euroa yleisesti ja Tanskassa, jossa on minimipalkkalain kaltainen systeemi, se on 18 euroa tunnilta.\nOlli Saarinen 15.2.2012 13:37\nOlet Jouni oikeassa siinä, että työeläkemaksu on osa palkkaa. Ay-liike käyttäytyy pelkurimaisesti kun "anoo" työnantajalta tarpeellisia eläkemaksun korotuksia kun koko ansioeläkejärjestelmän tulisi olla palkansaajien omassa kontrollissa ja kontolla. Toisin sanoen työnantajien tehtävä on huolehtia koko palkkauskustannuksen tasosta, ei sen jakautumisesta palkkaan ja ansioturvaan.\nKirjoitan tuntipalkasta tai kuukausipalkasta vakiintunein termein bruttopalkkoina jotta keskustelu olisi jotenkin ymmärrettävää. Pienet palkat on tapana määrittää bruttotuntipalkkoina.\nPerustulon vaarana on, että se muodostaa tuottamattomien töiden tuen. Tuottamattoman työn voi määritellä sellaiseksi työksi mistä kukaan ei ole valmis maksamaan täyttä hintaa.\nOn selvä, että kaupan kassoja ja kaupan siivoojia ja hyllyttäjiä tarvitaan. Periaatteessa olemme valmiit maksamaan heille täyden palkan. Kunkin oma palveluvaatimus ratkaisee käymmekö kivijalan pikkukaupassa, Stockan Herkussa, tavallisessa marketissa vai Lidlissä mutta harva meistä on valmis maksamaan lisää esimerkiksi ostosten pakkaamisesta kassalla tai tankin taytöstä huoltoasemalla. Näissä töissä ei ole mitään vikaa töinä mutta jos niiden teettäminen edellyttää perustulon tukea ei niitä kannata teettää vaan työvoima on ohjattava sinne missä on aitoa kysyntää täyteen hintaan.\nSiksi tarvitsemme minimipalkkaa, minkä tulee suuruudeltaan riittää aikuisen ihmisen peruselinkustannuksiin.\nJouni Valkonen 16.2.2012 03:17\nOlli, perustulo+tasavero ei tue matalapalkkatyötä, päinvastoin sen ongelma on että matalapalkkatyö jää tekemättä. Yhdysvalloissa on kaikein maailman ikkunanpesijöitä juuri sen takia, että matalapalkkatyön teettämisestä ei tarvii maksaa veroa. Suomessa siitä pitää maksaa 30-50 prosenttia (asumistuen menetys voi vielä sotkea enemmänkin todellista rangaistusveroprosenttia).\nJuuri tämän vuoksi olen itse kehitelly kansalaispalkkasysteemiä, joka suoraan tukisi matalapalkkatyötä tekemällä käytännössä tienatuista ensimmäisestä 10 - 15 kiloeurosta kokonaan verottomia.\nKansalaispalkan ei tarvitse olla vastikkeetonta\nItse suhtaudun pääsääntöisesti positiivisesti minimipalkkaan, mutta mielestäni se on kansalaispalkasta irrallinen poliittinen kysymys. On paljon pikkutöitä, joita ihmiset tekee sen takia että se on hauskaa tai hyvä liikuntamuoto eikä suinkaan sen takia että siitä saisi rahaa.\nTietyillä aloilla voidaan toimia kuten Tanskassa, eli ammattiliitot voivat neuvotella yleissitovan alakohtaisen minimipalkan. Esim. etnisissä ravintoloissa on tapahtunut selkeää halpatyövoiman väärinkäyttöä, niin palvelualojen ammattiliitot voisivat pakottaa ravintola-alan työntekijöille vähintää esim. 12 euron nettominimipalkan.\nAki Häkkilä 13.2.2012 16:54\n13.2.2012 15:13 Pekka Lampelto:\n"Ei palkkoja tarvitse mitenkään poliittisesti laskea, vaan työ alkaa kelpaamaan matalemmillakin palkoilla, kun jokainen tehty työtunti on puhdasta plussaa perustulon päälle. Nythän "paskaduuneja" ei oteta vastaan, kun tukien menetysten ansiosta työnteko ei nosta kunnolla elintasoa, joka tekee työnteosta tietyllä tavalla ajateltuna superverotettua, kun tehdyn työtunnin palkasta ehkä 10-30% jää parantamaan elintasoa."\nAinakin Altin mallissa niitä lisätöitä tehtäisiin 40% veroilla + työntekijän eläkemaksut eli vuonna 2012 45,15% jos olet alle 53 v. ja 46,5% jos olet yli 53 v.\nAltti Salomäki 13.2.2012 17:05\nAltin mallissa veroprosentti sisältää myös lakisääteiset eläkemaksut. Lisäksi ensimmäiset 500 euroa/kk perustulon päälle ovat verovapaita.\nAki Häkkilä 13.2.2012 18:14\nOk. Toivotaan sitten, että mallillasi maksukertymät kasvaa. Esim. eläkemaksuille on kaavailtu yhteensä noin 0.4%-yksikön vuosittaista nousua 2012-2016 (0.2%-yks alle 53 v. työntekijälle ja työnantajalle). Yli 53v. työntekijällä nousee hieman nopeammin siten, että vuonna 2016 palkasta menee 7.55% eläkemaksuihin.\nJouni Valkonen 13.2.2012 19:23\nPerustulo mahdollistaa myös eläkeläisille osa-aikaisen työn tekemisen, joten heidänkään ei tarvitse turhautua ja olla jouten. Golffaaminenkin on loppuviimein pidemmän päälle tylsää.\n"Perustulon rinnalle tarvittaisiin kuitenkin niille, jotka eivät tähän [hankkia ansiotuloja] pystyisi, jatkossakin jonkinlainen tarveharkintainen toimeentulotuki."\nTämä tarveharkintainen osio romuttaa puolet koko perustoimeentulon ideasta.\nSe on välitön uusi kannustinloukku ottaa keikkatyötä vastaan.\nAntti Mikkola 13.2.2012 19:59\nEihän se mitään voi romuttaa. Perustulon myötä valtakunnasta kaikkoavat köyhät ja kipeät. Ja jos ei kaikkoa, äänestetään itsellemme lisää rahaa!\nStacy Siivonen 13.2.2012 20:28\nMinusta on tosi vaarallista, että kokoomuslaiset poliitikot alkavat esittää järkimielipiteitä niin kuin Lasse Männistö, eihän vasemmistolle jää enää mitään!\nOlen itse prekaari ja minulla työt vähenivät itsestä riippumattomista syistä joulukuun puolivälissä niin että joudun turvautumaan tukiin. Nyt on helmikuun puoliväli enkä ole vielä saanut penniäkään soviteltua päivärahaa enkä ole saanut myöskään toimeentulotukipäätöstä. Nyt on sellainen vaihe, että se hyödyttää vain pikavippifirmoja.\nJos olisin täysin työtön saisin tuet nopeasti, mutta kun teen osa-aikaista työtä, niin minua rankaistaan hirvittävällä tavalla.\nMinua itse asiassa on ihmetyttänyt se, kun kokoomus on puhunut "työnteon pitää kannattaa aina" viimeiset viisitoista vuotta enkä ole koskaan kokenut, että työnteko olisi kannattanut, päin vastoin.\nSamuel Virkiö 13.2.2012 21:02\nKyllä sinun ja minun työntekoni kannattaa aina kokoomukselle.\nLeena Rose 13.2.2012 21:00\nOlen samaa mieltä Lasse, jos meillä on vaan varaa perustuloon. Suomessa on paljon ihmisiä, jotka eivät saa/hae mitään kelan tukia kotirouvia ym.\nJuhani Putkinen 13.2.2012 21:32\nLasse: "Jokaisen kykenevän ihmisen tulisi elättää itsensä"\nNykyisin on kannustinloukkuja sekä liian hyvät tukiaiset kun melkoinen osa nuorista työkykyisistä ihmisistä valitsee mieluummin lorvailun niiden tukiaisten turvin kuin rehellisen työnteon.\nTukiaisviidakkoa pitää karsia reippaasti myös siitä syystä, että byrokraatteja pitää voida vähentää aivan oleellisesti.\nAY-mafia täytyy pistää kuriin, jotta keinotekoisista minimipalkoista ja taulukkopalkoista päästään eroon. Työelämän jäykkyyksiä pitää karsia kirveellä.\nOn myös niiden nuorten syrjäytyvien itsensä etu, ettei heidän sallita lorvia, vaan pannaan tekemään rehellistä työtä - vaikka aluksi pienellä palkalla. Kun tekevät työnsä hyvin, niin saavat vastuullisempia tehtäviä ja paremman palkan. Kaikki hyötyvät.\nJouni Valkonen 13.2.2012 23:48\nJuhani, ei me voida enää olettaa että kaikki pääsisivät nousemaan pienituloisten töiden kautta parempituloisiksi työntekijöiksi. Meillä on paljon keski-ikää lähestyviä ja pitkällisten työuran tehneitä kauppojen kassoilla töissä. Tämä ei kerro siitä, että he olisivat laiskoja ja saamattomia ja syrjäytyneitä, vaan siitä, ettei kaikille ole enää tarjolla täysipäiväistä mielekästä ja kohtuupalkkaista työtä tarjolla. Pitäisi siis voida yhdistää osa-aikainen työ sujuvasti sosiaaliturvaan ilman rankaisua ja päinvastoin jos työtön ottaa vastaan esim. 600 euron kuukausipalkan työn, niin rankaisun sijaan, siitä saisi ylimääräisen veronpalautuksen. Nykyään, 600 euron työstä paitsi että maksetaan yli 50 prosenttia veroa, niin tukia vähennetään 50 prosenttia, eli todellinen veroprosentti nousee kirkkaasti yli sadan prosentin, verrattuna siihen että kieltäytyisi työstä.\nSiksi tarvitaan perustulo, koska se on ainoa keino sovittaa yhteen työ ja sosiaaliturva ilman epäoikeudenmukaista rankaisua ja tulonmenetystä.\nJohannes Hidén 13.2.2012 23:52\nMutta onko perustulo oikeasti ainoa ratkaisu? Eikö vaihtoehtoisesti voisi vain lieventää sitä tapaa, millä toimeentulotukeen puututaan heti, kun vähänkin alkaa tulla palkkatuloa?\nJouni Valkonen 14.2.2012 00:59\nTuo esittämäsi malli on eräs perustulon variantti. Eli se on perustulo, jota on maustettu hieman byrokratialla. Tuo sanomani oli siis sanaleikki ja looginen tautologia. Jos työn ja sosiaaliturvan voi sovittaa yhteen ilman rankaisua, niin silloin kyse on perustulosta, tai jostain sen sisarjärjestelmästä. :^)\nPerustulo voidaan toteuttaa myös negatiivisella tuloverolla, jolloin rikkaimmalta 40 prosentilta olisi pitänyt kerätä vuonna 2009 6,4 miljardia euroa veroja ja jakaa ne köyhimmälle 60 prosentille. Perustulo tosin muuttaisi tässä tapauksessa tulonjakaumaa, koska se tarjoaisi useammille työllistymisen mahdollisuuksia, joten summaa voitanee pudottaa tuosta 6,4 miljardista oleellisestikin. 6,4 miljardia on siis laskettu jos perustulo olisi korkea eli 1070 euroa, josta 700 euroa maksettaisiin käteisenä ja 370 euroa maksettaisiin veronpalautuksena, eli sen saamiseksi pitäisi olla ansiotuloja vähintää 900 euroa kuukaudessa, jotta suhteellisen korkean perustulon kannustavuus työntekoon säilyisi.\nAki Häkkilä 14.2.2012 05:57\nJostain syystä perustuloilijat olettavat, että jos nyt tuntuu korkealla verotuksella työn tekeminen turhalta, niin se ei tuntuisi siltä silloin kun saa perustulon kouraan. Tai kuten sinullakin on jossain ollut ehdotuksena, että kaikki tulot tasataan. Harmaa talous lisääntyy, koska jonkun homman teettäminen ja maksaminen (optimistisesti) 60 sentin arvoisella eurolla tulee aiheuttamaan pään raapimista. Puhumattakaan siitä, että sen työntekijän maksaessa seuraavalle, on alkuperäisestä eurosta jäljellä vain 36 senttiä.\nTuossa kohtaa julkiselta puolelta löytyy ainoat paikat tehdä rahaa, jolloin kaikki ahneet ihmiset ryntäävät hallintoon, jossa täytynee kuitenkin jotenkin vastuunotosta ja kansandemokratian johdattamisesta palkita. Jostain syystä näillä suunnitelmatalouksilla ei ole koskaan mennyt oikein hyvin.\nJouni Valkonen 14.2.2012 10:29\nAki, en ole koskaan sanonut että tulot pitäisi tasata, vaan tuloja pitäisi tasata 42 prosentin tasaverokannalla. Eli työn verotus ei koskaan ylittäisi 42 prosenttia. Koska kyse on marginaaliverosta, niin todellisuudessa nettoveroprosentti jää 99 prosentilla alle 40 prosenttiin. Vertailun vuoksi nykyisin 20 000 nettoansioista on maksettu veroa noin 52 prosenttia, eli työn verottaminen on noin 10 prosenttiyksikköä nykyisin kovempi kuin mitä olen itse ehdottanut.\nKatso tarkemmin ehdottomani negatiivinen tasaveromalli ja voit itsesi sijoittaa myös käppyrälle ja huomata kuinka sinun nettotulosi kasvaisivat noin 13 000 eurolla nykyisestä. Tämä olisi ihan mahdollista eikä siihen liity mitään ihmeellistä taikuutta:\nAki Häkkilä 14.2.2012 11:11\nMihin perustuu "nykyisin 20 000 nettoansioista on maksettu veroa noin 52 prosenttia"? Eläkemaksuihin? EVA:n tasaveromalli ei ota mitään kantaa eläkemaksuihin, ei kuvailemassaan "vanhassa" tai "uudessa" verotusmallissa.\nAki Häkkilä 14.2.2012 12:15\nNyt vasta tajusin, että eihän tuolla käppyrälläsi ole mitään tekemistä EVA:n paperin kanssa.\nEVA:n paperi ei ota kantaa eläkemaksuihin, sinulla ravistetaan hihasta 8 miljardia.\nEVA:n paperissa tasavero on 29%, sinulla 42%.\nEVA:n paperissa on 7000 euron vuosittainen verovapaa osuus, sinulla jotain mystistä 700 euroa käteistä + 378 euroa verovähennyksiä. (EVA: 7000 eur/12 kk = 583,33 eur/kk, ei ota kantaa sosiaaliturvaan)\nEVA ottaa kantaa myös yritysverotukseen, ilmeisesti sinulla puututaan vain ansiotuloverotukseen.\nLisäksi (massitmassoille.net kolumnisi mukaan)\n- korkeampi ALV\n- korkeammat ympäristöverot\n- pääomatulojen verotukseen korotuspaineita\n- yli 5000 eur tuloihin "porvarilisävero" jopa 55-60%\n- "ei ole eettisesti eikä kansantaloudellisesti perusteltua saada paljon yli 120 000 euron ansiotuloja. Näitä tuloja voidaan siis verottaa ankaralla kädellä, jos voidaan huolehtia siitä, ettei pääoma pakene veroparatiiseihin."\nJouni Valkonen: Perustulo, keskiluokka ja huomisen kansantalous // helmikuu 2nd, 2012 // Blogi\nAntaa palaa vaan. EVA:n tasaveroa ei koskaan saada tähän maahan, koska se ahistaisi liikaa. Sinun suosittelemasi verotuksen kiristäminen voi onnistuakin. Viimeisimmän tiedon mukaan Eestissä on jo 16000 suomalaista yritysten omistajina ja vuoto varmasti jatkuu omistajayrittäjien osalta.\nJokatapauksessa nyt, kuten 90-luvullakin, ollaan menossa parempaan suuntaan. Pienituloisuuden kasvu pysähtyi, koska tulospalkkiot kutistuvat ja ihmisiä irtisanotaan. Seuraavaksi katsotaan, millä 10 miljardin vaje paikataan.\nJouni Valkonen 14.2.2012 14:06\nAnsio ja pääomatuloverotus pitäisi olla sama. Tämä on nyt selvää kaikille, enkä voi ymmärtää miksei se ole sitä Suomessa.\nJulkaisin omassa blogissani päivitetyn version tuosta kirjoituksesta. Massit massoille kirjoitus oli vähän huolimattomasti ja huonosti kirjoitettu. Ja lisäksi siellä oli paljon virheitä, joita olen korjaillut.\nEi EVA:lla ja minun mallillani ole mitään tekemistä keskenään laskelmien osalta. Jo sen takia, että EVA:n laskelmat perustuu jonkun 2000-luvun alun lukuihin, joilla ei ole relevanssia tätä päivää ajatellen, kun minulla ne perustuu 2010-2020-lukujen oletettuihin lukuihin.\nMutta Aki, kun sanoit tuollaista EVA:n tasaveromallista, niin oletan, ettet ymmärrä millainen on nykyinen suomalainen verotus. En itsekään väitä sitä ymmärtäväni, koska se on niin sekopäisen monimutkainen ja vaikeaselkoinen, mutta ainakin minulla on hyvä käsitys siitä, mitä en nykyisessä veromallissa ymmärrä.\nJos meillä olisi esimerkiksi Keski-Eurooppassa tyypillinen progressiivinen verotus (suomessa EI ole progressiivista verotusta!), niin kukaan viitsisi esittää Suomalaisen verotuksen käyttöönottoa, joka rankaisee keskituloisia yli 60 prosenttia siinä missä rikkaita alle 40 prosenttia. Esimerkiksi Saksassa kokonaisveroaste on suurimmillaan 500 000 euroa tienaavalla, eli noin 40 prosenttia, kun Suomalaisella 50 000 euroa bruttona tienaavan veroaste on noin 50 prosenttia. Saksassa 50 000 euroa tienaava maksaa reilu 25 prosenttia veroa. Suomalainen 500 000 euroa tienaava maksaa noin 30 prosenttia veroa, eli 10 prosenttiyksikköä vähemmän kuin saksalainen.\nTämä Saksan ja Suomen verotuksen välinen ero johtuu ihan siitä, että Saksassa, kuten kaikissa muissakin sivistysvaltioissa on EVA:n tasaveromallin kaltainen progressiivinen verotus, jossa pääomatuloja ja ansioutuloja verotetaan yhdellä ja läpinäkyvällä prosentilla. EVA:n mallista poiketen Saksan verotuksessa on korkeampi marginaalivero suurituloisille. Eli samanlainen järjestelmä kuin mitä itse kutsuin »porvarilisäveroksi».\nSaksassa siis 8000 euroon asti saa tiena verovapaasti. (mukaanlukien työeläkemaksut!) Tämän jälkeen tuloverotus kasvaa progressiivisesti siten että 54 000 euroa ylittävistä tuloista maksetaan 42 prosentin marginaaliveroa. Lisäksi on vielä 250 000 euroa ylittävistä tuloista erillinen superporvarilisävero, joka nostaa marginaaliveron 45 prosenttiin. tämä sama progressiivinen verotus kohdistuu siis työeläkemaksuihin, kunnallisveroon sekä pääomatuloihin.\nSuomessa tilanne on käytännössä ihan päinvastainen, eli paitsi että pääomatuloista ja ansiotuloista maksetaan eri veroja. Pääomatuloista maksetaan tasaveroa, joka on 30/32 prosenttia ilman progressiota ja ansiotuloista maksetaan työeläkemaksuja 21,5% (tasavero) ja kunnallisveroa 19%, joka myös on pääasiallisesti tasavero (joitain poikkeuksia tähän). Eli suomessa pelkästään tasaveroista syntyy yli 40 prosentin verotus, joka kohdistuu myös pienituloisiin (veronpalautuksena saa toki hieman takaisin). Kun taas Saksassa todella pienituloisten todellinen verotus on lähes nolla ja pienituloisillakin se jää reilusti alle 10 prosentin, kun Suomessa vastaava verotus on yli 40 prosenttia.\nJoten sinua Aki varmaan saadaan kiittää, ettemme saa EVA:n tasaveromallin tyylistä progressiivista tuloveroa Suomeen. EVA:n esittämä tasaveromalli olisi siis sama kuin Saksan verotus, jos EVA:n malliin lisättäisiin 60 000 euroa ylittävistä tuloista 42 prosentin marginaaliveron korotus.\nAki Häkkilä 14.2.2012 18:56\nTaisi kuitenkin unohtua sairausvakuutus (Krankenversicherung), pitkäaikaishoidonvakuutus (Pflegeversicherung), eläkevakuutus (Rentenversicherung) ja työttömyysvakuutus (Arbeitslosenversicherung), jotka maksetaan puoliksi työnantajan kanssa. Eläkemaksujen alaraja on 400 eur/kk eli 4800 eur/vuosi, jolloin vain työnantaja maksaa eläkemaksuja 15% bruttopalkasta.\nOsaatko kertoa milloin maksetaan solidaarisuuslisäveroa (Solidaritätszuschlag), maksimissaan 5.5%?\nYksityishenkilön osinkoja muuten verotetaan 2009 lähtien kiinteällä 25% verolla (Abgeltungsteuer), johon lisätään tilanteesta riippuen edellä mainittu solidaarisuuslisävero eli Solidaritätszuschlag.\nJohannes Hidén 16.2.2012 00:15\n"Jos työn ja sosiaaliturvan voi sovittaa yhteen ilman rankaisua, niin silloin kyse on perustulosta, tai jostain sen sisarjärjestelmästä. :^)"\nAvaisitko hieman tuota logiikkaa tuon toteamuksen taustalla?\n- Saa 600 euroa valtiolta, mutta ei palkkatuloa -> voidaan puhua sosiaaliturvasta (tai perustulosta)\n- Saa 600 euroa valtiolta, ja 200 euroa palkkatuloa -> ei voida enää puhua sosiaaliturvasta(!?)\nNäinkö? Mikäs järki tuossa on?\nKyllä ymmärtäisin perustulon ja muun sosiaaliturvan väliseksi eroksi puhtaasti sen, että perustulo on automaattinen. Järjestelmässä muuten päätetään sitten, leikkautuuko perustulo tai sosiaaliturva verotuksen kautta vai muuten, ja missä vaiheessa se ehkä alkaa leikkautua.\nPekka Manner 14.2.2012 00:56\nPerustulon ongelma on juuri siinä, että se pitää mitoittaa suureksi jotta sillä pärjää.\nEli ainakin sellaset 700-800/kk ja asumistuet päälle.\nJouni Valkonen 14.2.2012 11:39\nEntä sellainen malli, jossa maksetaan 700 euroa (erillistä asumistukea ei ole) ja henkilö saa tienata 900 ensimmäistä euroa verottomana, jolloin nettotulot olisi 1600 euroa. Koska se on verotonta tuloa, niin jokaisen työkykyisen ihmisen työn arvo on vähintään 900 euroa kuukaudessa, eli minimipalkalla noin 20 tunnin työviikon arvoinen. Eli kaikille löytyy tällainen mielekäs työpaikka ja jos ei löydy (erittäin epätodennäköistä) kunta voisi keksiä jotain mielekästä yleishyödyllistä työtä esimerkiksi kirjastossa, kaikille työhaluisille.\nSitten jos kieltäytyisi työn vastaanottamisesta, niin sitten saisi elellä 700 euron perusosalla. Tästä voidaan kehittää vielä kehittyneempi veronpalautusmalli, joka huomioi henkilön työhistorian pidemmältä aikaväliltä, toimien ansiosidonnaisen tapaan.\nPerustuloa voi siis mallina kehittää monimutkaisemmaksi, koska nykyään, näitä voidaan hyvin automatisoida, joten ne eivät lisää byrokratiaa. Tärkein ajatus perustulossa kuitenkin on, ettei ansiotulo koskaan vähennä maksettavan tai verotuksessa huomioitavan perustulon määrää. Ansiotulot voivat toki lisätä perustulon määrää, jos siihen halutaan enemmän vastikkeellisuutta.\nAlpi Virtanen 14.2.2012 01:17\nVoi sitä syödä muutakin kuin sisäfilettä.\nPerustulo tulee mitoittaa niin, että sillä pysyy juuri hengissä. Laittaa siis tasolle, joka on minimi toimeentulo. Jos asumismenot korvattaisiin täysin, olisi nykyinen toimeentulotuen perusosa aivan riittävä perustulon määräksi. Minä ainakin saisin sen riittämään. Miten joku toinen muka ei?\nJouni Valkonen 14.2.2012 11:43\nperustulossa ei kannata maksaa erillistä asumistukea, vaan asumismenot pitää sisältyä perustuloon. Eli 700 euron perustulosta vuokra/asuntolainen lyhennys syö noin 400 euroa, joten käyttövaraa kuukautta kohden yksineläjälle jää noin 300 euroa. Nykyinen asumismenoihin suhteutettu asumistuki nostaa Helsingin vuokratasoa jopa sadalla eurolla kuukaudessa.\nAlpi Virtanen 14.2.2012 11:49\nTässä juuri se mitoitus ongelma. Itsekin kannatan kaiken sisällyttämistä perustulon alle, mutta miten tehdä riittävän perustulon perusosa, jotta se ei muodostu epämotivoivaksi pääkaupunkiseuden ulkopuolella?\nPekka Lampelto 14.2.2012 20:33\nMuistakaapa, että asumismenot on mahdollista supistaa aina alle sataan euroon kuukaudelta, jos luopuu ajatuksesta, että jokaisella ihmisellä tulee olla oma huone. Miljardit ihmiset maapallolla jakavat huoneen toisen ihmisen kanssa. 20m2 huoneeseen voisi mahtua hyvin vaikka 4-8 henkeä.\nTuula Saskia 14.2.2012 17:14\nolet siis mielestäsi kokoomuslainen.\nHaluat, että mies ja mies voi mennä naimisiin.\nKannatat perustuloa jokaiselle.\nKäsite perustulo ei taatusti poista näitä taustalla piileviä tukimuotoja.\nHansi Harjunharja 14.2.2012 21:56\nJuuri mietiskelin, että tälle on sen verran suuri kannatus olemassa, että voisi olla hyvä luoda tästä se ensimmäinen 50 000 kansalaisen kansalaisaloite. Aihe on sen verran keveä, mutta samalla hyvin, hyvin tärkeä ja kaikkia koskettava, että tällainen ei vaatisi suuria mainosrahoja ottaakseen tuulta siipiensä alle. Tähänhän tarvitaan jokatapauksessa jonkinlainen pieni taloudellinenkin panos, että medioissa päästään asiaa nostamaan esille ja ihmiset allekirjoittamaan sen kansalaisaloitteen.\nTero Tähdistö 16.2.2012 13:46\nLasse Männistö :\n13.2.2012 11:36 Jukka Korhonen :\nEi niin. On pakko syödä säästöjä, ottaa lainaa tai tehdä työtä. Tai jokin kombinaatio näistä. Perustulo ei voi käytännössä riittää kelvolliseen toimeentuloon. Niin matalaksi sen taso on pakko asettaa.\nSellaisessa valossa perustulon keksijä, Milton Friedman ei sitä koskaan tuonut esiin. Hänen tarkoitus oli nimenomaisesti poistaa kannustinloukut, jotka poistuvat kaikki kunhan järjestelmä otetaan käyttöön sen puhtaaksiviljellyssä muodossaan.\nPerustulojärjestelmä on keino naittaa veropolitiikka ja sosiaalipolitiikka yhteen niin, että molemmat selkiytyvät. Tulokseksi tulee lineaarisella progressiolla toteutettu henkilöverotus. Vero- ja sosiaalihallintoa kyettäisiin keventämään tuntuvasti ja lainsäädäntö muodostuisi huomattavan yksinkertaisesti. Tämä viimeksimainittu on ehdottoman tärkeää jo kansalaisten oikeusturvan ja yhdenvertaisuuden toteutumisen kannalta.\nNiin ei kuitenkaan pidä toimia. Perustulon tehtävänä on toimia kattavasti tarveharkintaisuuden poistajana täysi-ikäisten, työkykyisten ihmisten osalta. Tarveharkintaisuus rajattaisiin sosiaalipolitiikassa siis vain vajaakuntoisten ihmistenosalle.\nToivon jokaisen ymmärtävän sen, ettei perustulo oikein toteutettuna kannusta ihmisiä lorvailuun.